title: Jarkko Järvenpää

text: Kalevan kisoissa 2012 Järvenpää saavutti SM-hopeaa 5 000 metrin juoksussa ja vuonna 2013 neljä SM-hopeaa (5000m, 10 000 metrin juoksussa, puolimaratonilla ja maastojuoksun lyhyellä matkalla) kenialaisen Lewis Koririn viedessä mestaruudet. Kalevan kisoissa 2015 Järvenpää voitti Suomen-mestaruuden 5 000 metrin juoksussa ja pronssia 10 000 metrin juoksussa. Vuonna 2016 saavutti ensimmäisen maastojuoksun Suomenmestaruuden. 2016 Kalevan kisoissa Järvenpää oli 10 000 metrillä hopealla ja 5 000 metrillä pronssilla. Vuonna 2017 Järvenpää uusi maastojuoksun Suomenmestaruuden pitkällä matkalla ja otti myös pronssia lyhyellä (4km) matkalla. Seinäjoen Kalevan kisoissa 2017 Järvenpää voitti Suomen-mestaruuden 10 000 metrillä ja oli hopealla 5 000 metrin juoksussa.


title: Branislav Konrád

text: Branislav Konrád (s. 10. lokakuuta 1987 Nitra, Tšekkoslovakia) on slovakialainen jääkiekkomaalivahti, joka pelaa Slovakian Extraliga-joukkue HK Dukla Trenčín. Aiemmin hän on pelannut Nitrassa ja KHL-joukkue Slovan Bratislavassa.


title: Patrik Rybár

text: Patrik Rybár (s. 9. marraskuuta 1993 Skalica, Slovakia) on slovakialainen jääkiekkomaalivahti, joka edustaa Tšekin Extraligassa pelaavaa HK Hradec Královéa.


title: Prinssipuoliso

text: Prinssipuoliso (lyhyemmin pelkkä prinssi) on yleinen nimitys tai asema hallitsevan kuningattaren puolisolle.


title: Prinssipuoliso

text: Prinssipuoliso on virallisena arvonimenä esiintynyt vain harvoin, mutta kuitenkin nimityksenä se on toiminut eri maissa. Useimmissa monarkioissa ei ole virallisia säännöksiä naishallitsijan puolison nimittämisestä, eikä prinssipuolisolla välttämättä ole ollenkaan kuninkaallisia arvonimiä. Tavallisesti prinssipuolisolle on myönnetty joku herttuakunta hallittavakseen, minkä suoman arvonimen mukaisesti heitä myös puhutellaan, koska herttua on prinssiä korkeampi asema. Esimerkiksi Britannian kuningatar Elisabet II:n puolisoa prinssi Philipiä kutsutaan virallisesti nimellä "hänen kuninkaallinen korkeutensa Edinburghin herttua".


title: Prinssipuoliso

text: Johtuen prinssipuolison alempiarvoisuudesta kuningatarpuolisoon nähden, häntä ei puhutella ""hänen majesteetikseen"". Prinssipuolisoa ei myöskään kruunata kruunajaisissa hallitsijapuolison kruunulla tai voidella pyhällä vedellä, toisin kuin kuningatar (olipa hallitsija tai hallitsijapuoliso), vaikka hänellä onkin osansa kruunajaisissa. Lisäksi prinssipuoliso saattaa valtiollisissa seremonioissa olla erilaisessa asemassa kuin kuningatar, joka usein nähdään samanarvoisena kuninkaan kanssa.


title: Martin Štajnoch

text: Martin Štajnoch (s. 15. syyskuuta 1990 Bojnice, Tšekkoslovakia) on slovakialainen jääkiekkoilija, joka pelaa puolustajana KHL-joukkue Slovan Bratislavassa.


title: Christian Engelhart

text: Christian Engelhart (s. 13. joulukuuta 1986 Ingolstadt) on saksalainen autourheilija. Hän on kilpailut vuodesta 2009 lähtien Porsche Supercup -sarjassa.


title: Aladağ

text:
Aladağ on kaupunki Etelä-Turkissa, Adanan maakunnassa. Se on samannimisen piirikunnan pääkaupunki. Vuonna 2011 kaupungissa oli 4 129 asukasta ja piirikunnassa 17 074.
Kaupunki on saanut nimensä Aladağlar-vuoristosta.


title: James Harden

text: James Edward Harden jr. (s. 26. elokuuta 1989 Los Angeles, Kalifornia) on yhdysvaltalainen koripalloilija, joka on pelannut NBA:ssa vuodesta 2009 lähtien. Hän on edustanut vuodesta 2012 lähtien Houston Rocketsia.


title: James Harden

text: Hardenin varasi NBA:han kolmannella vuorolla Oklahoma City Thunder. Yliopistotasolla hän pelasi vuosina 2007–2009 Arizonan valtionyliopistossa.


title: James Harden

text: Heittävänä takamiehenä pelaava Harden palkittiin kaudella 2011–2012 . Kaudella 2009–2010 hänet valittiin .


title: James Harden

text: Oklahoma City Thunder ylsi kaudella 2011–2012 NBA:n finaaleihin, mutta hävisi mestaruuden Miami Heatille. Kauden jälkeen Thunder pyrki tekemään jatkosopimuksen Hardenin kanssa (hänen aiempi sopimuksensa seuran kanssa olisi päättynyt vuonna 2013), mutta ei tässä onnistunut. Lokakuussa 2012, juuri ennen kauden 2012–2013 alkua, Harden siirtyi Houston Rocketsiin pelaajakaupassa, jossa Rockets sai hänen lisäkseen Cole Aldrichin, Daequan Cookin sekä Lazar Haywardin ja jossa Thunder sai vaihdossa Jeremy Lambin, Kevin Martinin, kaksi ensimmäisen kierroksen varausvuoroa sekä toisen kierroksen varausvuoron.


title: James Harden

text: Maaliskuussa 2015 Harden paranteli NBA:n piste-ennätystään 50:een.


title: James Harden

text: Harden on NBA- historian ensimmäinen pelaaja, joka teki tripla-tuplassaan yli 50 pistettä, 15 levypalloa ja 15 korisyöttöä. Hänen lukemansa 1. tammikuuta 2017 olivat 53 pistettä, 17 korisyöttöä ja 16 levypalloa


title: James Harden

text: Heinäkuussa 2017 Harden teki Rocketsin kanssa nelivuotisen ja 160 miljoonan dollarin arvoisen jatkosopimuksen.


title: James Harden

text: Vuodenvaihteessa 2018–2019 Harden teki vähintään 30 pistettä useammassa peräkkäisessä ottelussa kuin kukaan yli 50 vuoteen.


title: James Harden

text: Harden teki ensiesiintymisensä Yhdysvaltain koripallomaajoukkueessa vuonna 2012. Hän oli tuona vuonna osa Lontoon olympialaisten miesten koripalloturnauksen voittanutta joukkuetta. Harden pelasi myös Espanjan MM-kilpailuissa 2014, missä Yhdysvallat voitti jälleen kultaa.


title: Karine Gambier

text: Karine Gambier on entinen ranskalainen pornonäyttelijä, joka esiintyi urallaan usean kymmenen pornoelokuvan ohella pääosassa myös muutamassa seksploitaatio-elokuvassa. Gambierin ura näyttelijänä ja aikuisviihdetähtenä kesti vuodet 1976-1980.


title: Karine Gambier

text: Mainittavia Gambierin tähdittämiä seksploitaatio-elokuvia ovat Max Pécasin ohjaama Luxure (1976), Jesus Francon ohjaamat Die Teuflischen Schwestern (1977), Voodoo Passion (1977), Frauen für Zellenblock 9 (1977) ja Cocktail spécial (1978) sekä Erwin C. Dietrichin ohjaamat Gefangene Frauen (1979) ja Guy de Maupassant -sovitus Die Nichten der Frau Oberst (1980).


title: Derek Fisher

text: Derek Lamar Fisher (s. 9. elokuuta 1974 Little Rock, Arkansas) on yhdysvaltalainen koripallovalmentaja ja pelaajauransa päättänyt koripalloilija, pelipaikaltaan pelintekijä. Hän pelasi ammattilaisena NBA:ssa vuosina 1996–2014.


title: Derek Fisher

text: Fisherin varasi NBA:han 24. vuorolla Los Angeles Lakers, jonka lisäksi Fisher edusti pelaajana Golden State Warriorsia, Utah Jazzia, Oklahoma City Thunderia ja Dallas Mavericksia. Yliopistotasolla hän pelasi vuosina 1992–1996 Arkansasin yliopiston joukkueessa, Arkansas Razorbacksissä.


title: Derek Fisher

text: Pelintekijänä pelannut Fisher voitti Lakersia edustaen yhteensä viisi NBA:n mestaruutta kausina 1999–2000, 2000–2001, 2001–2002, 2008–2009 ja 2009–2010.


title: Derek Fisher

text: Fisher lopetti pelaajauransa kevään 2014 jälkeen. Pudotuspeleistä pudonnut New York Knicks erotti valmentajansa ja nimitti Fisherin uudeksi päävalmentajakseen. Fisher erotettiin toimestaan helmikuussa 2016.


title: Derek Fisher

text: Kesällä 2016 Fisher vihjaili paluuaikeistaan NBA-kentille, tällä kertaa pelaajana.


title: Vapauden hurma

text: Vapauden hurma on Liljan Loisto -yhtyeen toinen pitkäsoitto. Sen julkaisi Suomen Musiikki 30. toukokuuta 2012, ja sen kappaleesta "Varkaat kulkurit" on julkaistu musiikkivideo. Albumi nousi Suomen virallisen albumilistan 26. sijalle viikolla 26/2012. Viikko jäi albumin ainoaksi listalla.


title: Kottonmouth Kings

text:
Kottonmouth Kings on kalifornialainen rap rock -yhtye Orange Countystä. Yhtye perustettiin vuonna 1994. Kottonmouth Kingsissä on tällä hetkellä seitsemän jäsentä, joista neljä laulaa. Yhtyeeseen kuuluu Daddy-X, D-Loc, Johnny Richter, The Dirtball, Lou Dog, DJ Bobby B ja Taxman. Neljä ensimmäistä ovat pääasiallista laulajaa. Yhtyeen kaikki jäsenet ovat tunnettuja kannabiksen kannattajia. Monet yhtyeen kappaleista kertovatkin kannabiksesta.
Yhtye sai ensimmäisen kerran suurta suosiota kun sen kappale "Suburban Life" oli elokuvan Scream 2 soundtrackilla. Yhtye julkaisi ensimmäisen albuminsa nimeltä Royal Highness vuonna 1998 Capitol Recordsin kautta.
Yhtyeen musikaalisiin vaikuttajiin kuuluvat mm. Rage Against The Machine, Insane Clown Posse, Red Hot Chili Peppers, Tech N9ne ja Ice Cube.


title: Bell P-63 Kingcobra

text: Bell P-63 Kingcobra oli toisen maailmansodan aikainen Yhdysvalloissa valmistettu hävittäjälentokone, P-39 Airacobran paranneltu versio. Sen erottaa edellisestä lähinnä nelilapaisesta potkurista sekä pystymmästä peräsimestä.


title: Bell P-63 Kingcobra

text: P-63 Kingcobran aseistuksena oli potkurinnavan lävitse ampuva 37 mm tykki ja neljä 12,7 mm konekivääriä, joista kaksi siipien alla gondoleissa ja kaksi rungossa. Konetyypissä oli edeltäjänsä tavoin runko- ja siipiripustimet pommeja ja pudotettavia lisäpolttoainesäiliöitä varten.


title: Bell P-63 Kingcobra

text: Bell P-63 Kingcobran moottorirakenne oli vastaavanlainen kuin edeltäjänsä, jossa V-moottori on sijoitettuna lentäjän takana ja propellia pyörittävä pitkä akseli kulkee hänen jalkojensa välissä. Paranneltu Allison-rivimoottori tuotti 1 800 hevosvoiman huipputehon 7 300 metrin korkeudessa. Merenpinnan tasolla enimmäisteho oli 1 500 hv. Huippunopeus oli 660 km/h, eli sama kuin P-38 Lightningilla. Lakikorkeus oli sekin tasan vastaava, 13 100 metriä.


title: Bell P-63 Kingcobra

text: Konetyyppi ehti vielä osallistua sotatoimintaan. Sitä käyttivät Yhdysvaltain lisäksi ainakin Ranska ja Neuvostoliitto. Neuvostoliittolaiset saavuttivat joitakin ilmavoittoja Tyynenmeren sodassa Japania vastaan tällä tyypillä.


title: Anthon Berg

text: Anthon Berg on tanskalainen yritys, joka on tehnyt suklaata vuodesta 1884. Suklaan valmistamisen aloitti hedelmä- ja vihanneskauppias Anthon Berg, joka sittemmin siirsi vastuun yrityksestään pojalleen Gustaville. Tuotteet saavuttivat nopeasti suosiota keski- ja yläluokkaisten kööpenhaminalaisten keskuudessa. Anthon Bergistä tuli Tanskan hovin hovihankkija. Se kuuluu nykyisin Toms Gruppeniin.


title: Friele

text: Kaffehuset Friele on norjalainen kahvinvalmistaja, jonka pääpaikkana on Bergenin Midtun. Yhtiö perustettiin vuonna 1799, ja sen omistaa nykyisin Herman Friele. Sen suosituin tuote on Friele frokostkaffe. Friele ostaa kahvipapunsa pääasiassa Brasiliasta ja Keniasta. 1980-luvulle saakka Frielen kahvia myytiin enimmäkseen läntisessä ja pohjoisessa Norjassa, mutta sittemmin sen suosio on laajentunut; nykyisin Friele on maan suurin kahviyhtiö 35 % markkinaosuudellaan.


title: Protection

text: Protection on Massive Attackin vuonna 1994 julkaistu albumi.


title: Protection

text: "Protection" on valittu legendaarisen Rolling Stone -musiikkilehden 'Kaikkien aikojen siisteimpien albumien listalle'. Kuten Massive Attackin tapauksessa yleisemminkin, albumi välttää tyylirajojen tarkkaa kategorisointia. Levykokonaisuus sisältää vaikutteita niin R&B:stä, hip hopista/rapista, reggaesta ja syntetisaattoripopista. Albumi noudattaa debyytin rakennetta kannessa käytettyä fonttia myöten.


title: Protection

text: DJ Mad Professor teki "Protectionista" vuonna 1995 remix-albumin "No Protection".


title: Helvi Vasenius

text: Anna Helvi Vasenius (os. Wilska; 16. helmikuuta 1923 Parikkala – 18. toukokuuta 2012 Helsinki) oli suomalainen professori, oppiarvoltaan eläinlääketieteen tohtori.


title: Helvi Vasenius

text: Vaseniuksen vanhemmat olivat maanviljelijä Juhana Wilska ja Anna Maria Saukkonen. Ylioppilaaksi hän tuli Parikkalan yhteislyseosta 1943. Vasenius valmistui eläinlääketieteen kandidaatiksi 1948 ja opiskeli sen jälkeen Helsingissä ja Tukholmassa. Eläinlääkärin laillistuksen hän sai 1951. Hänen väitöskirjansa "Factors influencing the rapid multiplication of enteropathogenetic porcine Escherichia coli strains with special reference to their colicinogenic and fermentative properties " hyväksyttiin eläinlääketieteellisessä korkeakoulussa 1966. Kuusjärven kunnan elintarviketarkastajana Vasenius toimi 1953–1957, valtion eläintieteellisen laitoksen laboraattorina 1957–1959 ja osastonjohtajana 1959–1963 sekä eläinlääketieteellisen korkeakoulun mikrobiologian ja epizootologian yliassistenttina 1963–1969. Nimityksen mikrobiologian ja epizootologian dosentiksi Vasenius sai 1968. Valtion eläinlääketieteelliselle laitokselle hän siirtyi serobakteriologian osaston johtajaksi ja professoriksi 1969. Hän jäi eläkkeelle 1987.


title: Helvi Vasenius

text: Vasenius ja hänen puolisonsa vuodesta 1951, apulaisprofessori Lauri Vasenius, tekivät merkittävän lahjoituksen Suomen eläinlääketieteen säätiölle. Lahjoitusvaroista myönnetään apurahoja muun muassa genetiikan ja mikrobiologian tutkimukseen.


title: Eetu Rantala

text: Eetu Werneri Rantala (s. 5. kesäkuuta 1993 Oulainen) on suomalainen pikajuoksija. Hän edustaa Oulun Pyrintöä ja häntä on valmentanut vuodesta 2008 Jukka Vähäkangas. Vuosina 2015–2018 hän edusti Pudasjärven Urheilijoita ja sitä ennen Oulun Pyrintöä.


title: Eetu Rantala

text: Ennen siirtymistä pikajuoksuun Rantala harrasti jalkapalloa, uimahyppyjä ja pesäpalloa.


title: Eetu Rantala

text: Rantala voitti alle 20-vuotiaiden Suomen-mestaruuden 100 metrin juoksussa vuosina 2011 ja 2012 sekä sisäradoilla 60 metrillä vuonna 2012. Alle 23-vuotiaiden SM-hallikisoissa hän voitti 60 metriä vuosina 2013 ja 2014 sekä 200 metriä vuonna 2014. 15. kesäkuuta 2014 Lahden Eliittikisoissa Rantala juoksi 100 metrillä alle 23-vuotiaiden Suomen ennätyksen ja kautta aikain neljänneksi parhaan suomalaisajan 10,30 s.


title: Eetu Rantala

text: Kalevan kisoissa 2014 Rantala voitti SM-kultaa sekä 100 että 200 metrillä ja vuonna 2018 hän voitti 100 metrilä. Kalevan kisoissa 2013 hän oli 100 metrillä toinen. Sisäratojen SM-kilpailuissa Rantala voitti 200 metrillä kultaa 2014 ja pronssia 2017 sekä 60 metrin juoksussa hopeaa 2013 ja pronssia 2014 sekä 2018.


title: Eetu Rantala

text: Aikuisten maaottelussa Rantala kilpaili ensimmäisen kerran Helsingissä vuonna 2011. Hän juoksi 4 × 100 metrin viestijoukkueessa, jonka juoksu hylättiin. Alle 18-vuotiaiden maaottelussa hän sijoittui 100 metrillä toiseksi Espoossa 2010. Hän voitti hallimaaottelussa 60 metriä 2014 ja 2017.


title: Eetu Rantala

text: Rantalan ensimmäiset aikuisten arvokisat olivat Helsingin EM-kilpailut 2012, joissa hän karsiutui 100 metrin juoksun alkuerissä ajalla 10,73 s.


title: Eetu Rantala

text: Alle 20-vuotiaiden MM-kilpailuissa Barcelonassa 2012 ja alle 23-vuotiaiden EM-kilpailuissa Tampereella 2013 Rantala selviytyi 100 metrillä välieriin. Hän eteni välieriin 100 metrillä Zürichin EM-kilpailuissa 2014 ja 60 metrillä Belgradin EM-hallikilpailuissa 2017. Berliinin EM-kilpailuissa 2018 hän juoksi 4 × 100 metrin viestijoukkueessa, joka sijoittui kuudenneksi SE-ajalla 38,92.


title: Eetu Rantala

text: Lähde


title: Olli Rantanen

text: Olli Rantanen (s. 23. toukokuuta 1988) on suomalainen pikajuoksija. Hän edustaa Tampereen Pyrintöä. Häntä valmensi vuoteen 2010 Jukka Sjöstedt ja nykyisin Niina Aatsinki.


title: Olli Rantanen

text: Rantanen sai 60 metrin juoksussa pronssia sisäratojen SM-kilpailuissa 2012. Ensimmäisessä aikuisten maaottelussaan hän sijoittui samalla matkalla viidenneksi Steinkjerissä helmikuussa 2012.


title: Milton S. Hershey

text: Milton Snavely Hershey (13. syyskuuta 1857 – 13. lokakuuta 1945) oli yhdysvaltalainen suklaatehtailija ja hyväntekijä. Hershey perusti vuonna 1894 Hershey Chocolate Company -suklaayhtiön, josta tuli Yhdysvaltain suurin suklaan valmistaja.


title: Milton S. Hershey

text: Hershey aloitti uransa karamellien valmistajana 1880-luvulla. Vuonna 1893 hän aloitti suklaan valmistamisen ja myi muut makeistehtaansa vuonna 1900 keskittyen pelkästään suklaaseen. Vuonna 1903 Hershey osti maata Pennsylvaniasta ja perusti tiluksilleen Hersheyn tehdaskaupungin työntekijöidensä asuttavaksi ja suklaatehtaidensa sijainniksi paikallisten maitotilojen läheisyyteen. Hershey pyrki tekemään kaupungistaan mallikaupungin, jossa hänen työntekijöillään olisi hyvät sosiaalipalvelut ja viihtyisä asuinympäristö.


title: Milton S. Hershey

text: Rikastuttuaan Hershey suuntautui hyväntekeväisyyteen, ja kaupunkinsa kehittämisen lisäksi hän perusti muun muassa orpolasten koulun ja useita hyväntekeväisyysrahastoja ja -järjestöjä. Hershey kuoli omassa sairaalassaan vuonna 1945.


title: Maria Iltola

text: Maria Iltola (2. joulukuuta 1930 Karkku, Salmi, Laatokan Karjala – 17. kesäkuuta 2012 Joensuu) oli suomalainen nunna ja Lintulan luostarin johtaja. Hänet tunnettiin nimityksellä igumenia Marina.


title: Maria Iltola

text: Nuoruudessaan Iltola kävi Kuopion tyttölyseon. Ylioppilaaksi valmistuttuaan hän opiskeli kansakoulunopettajaksi Jyväskylän kasvatusopillisessa korkeakoulussa. Vuosina 1968–1982 Iltola työskenteli Suomen ortodoksisen kirkollishallituksen palveluksessa notaarina.


title: Maria Iltola

text: Iltola oli lähetystyössä Keniassa 1977–1980. Siellä hänelle sattui vakava kolari, jonka toisena osapuolena oli kuorma-auto. Onnettomuudesta selviytyminen oli yksi merkittävä syy siihen, että Iltola liittyi Lintulan luostariin 1982. Hänestä tuli nunna vuonna 1988 nimellä Marina. Iltola valittiin luostarin johtajaksi 1998, kun edellinen igumenia Antonina oli kuollut.


title: Maria Iltola

text: Ollessaan paluumatkalla Ilomantsista Lintulaan 13. kesäkuuta 2012 Iltola joutui auto-onnettomuuteen ja loukkaantui pahasti. Hän oli hoidettavana Pohjois-Karjalan keskussairaalassa mutta kuoli onnettomuuden aiheuttamien vammojen vuoksi 17. kesäkuuta 2012.


title: Maria Iltola

text: Iltola siunattiin 21. kesäkuuta 2012 luostarin tiloissa. Iltolan siunasi haudan lepoon Suomen ortodoksisen kirkon arkkipiispa Leo. Ruumiinsiunauksen jälkeen Iltolan ruumis haudattiin luostarin kalmistoon.


title: Maria Iltola

text: Hänen seuraajakseen igumeniana valittiin 29. syyskuuta 2012 pidetyssä sisariston kokouksessa nunna Mikaela (Unelma Röpelinen).


title: Teuronjoki

text: Teuronjoki on virtavesi seuraavilla paikkakunnilla:


title: Liu Yang

text: Majuri Liu Yang (kiinaksi ; s. 6. lokakuuta 1978 Linzhou, He'nan, Kiina) on Kiinan kansantasavallan ensimmäinen naistaikonautti, jonka ensimmäinen avaruuslento on 16. kesäkuuta 2012 alkanut Shenzhou 9 -lento.


title: Liu Yang

text: Liu liittyi Kiinan kansan vapautusarmeijan ilmavoimiin vuonna 1997. Hän sai lentäjän koulutuksen ja johti majurina kuljetuslentoyksikköä. Lentotunteja hänellä on 1 680. Avaruuslentäjän koulutuksessa hän oli kaksi vuotta.


title: Liu Yang

text: Liu valittiin Shenzhou 9 -avaruusaluksen miehistöön. Alus telakoituu Kiinan avaruusasemaan Tiangong 1:een. Avaruusasemalla Liu tekee avaruuslääketieteen kokeita. Mission laukaisupäivä oli tasan 49 vuotta myöhemmin kuin päivä, jona Neuvostoliitto laukaisi avaruuteen ensimmäisen naiskosmonautin, Valentina Tereškovan. Liu Yang on 56. naispuolinen avaruudessa käynyt avaruuslentäjä kaiken kaikkiaan yli 500:sta avaruudessa käyneestä avaruuslentäjästä.


title: Liu Yang

text: Liu on Kiinan kommunistisen puolueen jäsen.


title: Liu Yang

text: Liu on perheensä ainoa lapsi. Hän on naimisissa upseerin kanssa, perheessä ei ole vielä lapsia, mutta appivanhemmat odottavat lasta avaruuslennon jälkeen.


title: Koulikoron alue

text: Koulikoron alue () on hallintoalue Malin länsiosassa. Sen pääkaupunki on Koulikoro. Alueen pinta-ala on 90 210 neliökilometriä. Asukkaita on vuoden 2009 väestönlaskennan mukaan 2 422 100 henkeä.


title: Koulikoron alue

text: Entisestä Bamakon alueesta vuonna 1977 muodostettu Koulikoron alue käsittää 7,2 prosenttia Malin pinta-alasta. Se rajoittuu pohjoisessa Mauritaniaan, idässä Ségoun ja etelässä Sikasson alueisiin, lounaassa Guineaan sekä lännessä Kayesin alueeseen. Alueen keskellä sijaitsee Bamakon kaupunkipiirikunta.


title: Koulikoron alue

text: Luonnonalueita ovat pohjoisessa Hodh, keskiosassa Bélédougou ja Mandinguen ylänkö sekä etelässä Nigerin–Banin yläjuoksu ja Koutialan ylänkö. Nigerjoen vasemmalla rannalla kohoavat Mandinguevuoret. Tärkeimmät joet ovat Niger, sen sivujoet Bani ja Sankarani, Banin alku- ja sivujoet Baoulé, Bagoé ja Banifing sekä Senegalin vesistöön kuuluva Baoulé. Huomattavin järvi on Wegnia. Hyötykaivannaisiin kuuluvat rautamalmi, kulta, hiekka, sora ja rakennuskivi.


title: Koulikoron alue

text: Alueen pohjoisosa kuuluu Sahelin, keskiosa Sudanin ja eteläisin osa Guinean ilmastovyöhykkeisiin. Vuotuinen sademäärä on pohjoisessa alle 550 ja etelässä yli 1150 millimetriä. Vuodenaikoja on kaksi. Sadekausi kestää toukokuusta lokakuuhun. Viileintä on joulu-helmikuussa, kun taas maaliskuun ja kesäkuun välillä lämpötila kohoaa 40 asteeseen.


title: Koulikoron alue

text: Kasvillisuus on pohjoisessa aroa tai pensassavannia ja etelässä avointa metsää ja galleriametsiä. Suojeltujen metsäalueiden yhteispinta-ala on 183 991 hehtaaria. Eläintensuojelualueita ovat Kéniébaoulé ja Kongossambougou. Länsirajalla sijaitsee Boucle du Baoulén kansallispuisto. Harvinaisiin eläinlajeihin kuuluvat antiloopit, kafferipuhveli, piikkisika, maasika, pahkasika, virtahepo, niilinkrokotiili, afrikanmanaatti, täplähyeena, gepardi ja leijona.


title: Koulikoron alue

text: Alueeseen kuuluu seitsemän piiriä, 41 arrondissementtia, kolme kaupunkikuntaa, 105 maalaiskuntaa ja 1924 kylää. Piirit ovat Banamba, Dioïla, Kangaba, Kati, Kolokani, Koulikoro ja Nara ja kaupunkikunnat Karan, Kati ja Koulikoro.


title: Koulikoron alue

text: Alueella asuu 16,7 prosenttia Malin väestöstä. Asukastiheys on 24,7 henkeä neliökilometrillä ja kaupunkiväestön osuus 5,5 prosenttia. Yli 5 000 asukkaan taajamissa asuu 30,9 prosenttia väestöstä.


title: Koulikoron alue

text: Pohjoisosassa asuu soninkeja, maureja ja fulbeja, keskiosassa bambaroita, Nigerjoen yläjuoksulla mandinkoja ja joen varrella somonoja. Puhutuimmat kielet ovat bambara (72,7 %), mandinka (8,5 %), soninke (7,1 %), fulani (6,3 %) ja mauri (1,9 %). Vallitseva uskonto on islam, mutta alueella on myös animisteja ja kristittyjä.


title: Koulikoron alue

text: Alueen keskellä sijaitsevasta Bamakosta on hyvät maantieyhteydet koko maahan. Paikallistiet ovat usein vaikeasti liikennöitävissä varsinkin sadekaudella. Koulikoroon johtaa Bamakon kautta Dakarin–Nigerin rautatie. Nigerjoella on laivaliikennettä Koulikoron ja Ségoun välillä viiden kuukauden ajan vuodessa. Myös Bamakon ja Guinean rajan välinen osuus on liikennekelpoinen. Narassa, Kolokanissa, Katin piirin Faladièssa ja Dioïlassa on lentokentät, jotka eivät ole säännöllisessä käytössä.


title: Koulikoron alue

text: Väestöstä lähes 90 prosenttia harjoittaa maanviljelyä. Tärkeimmät viljelykasvit ovat hirssi, durra, riisi, maissi ja fonio. Lehmänpavun, maapavun, maniokin, jamssin ja bataatin merkitys on melko vähäinen. Puutarhaviljely tuottaa munakoisoa, paprikaa, sipulia, kurkkua, valkosipulia, tomaattia ja chiliä. Tärkeimmät rahakasvit ovat puuvilla ja maapähkinä. Niiden rinnalla on alettu viljellä seesamia, teehibiskusta, öljyjatropaa, hennaa ja soijapapua. Hedelmänviljely tuottaa varsinkin mangoja ja banaaneja.


title: Koulikoron alue

text: Osin transhumanssiin perustuvaa karjanhoitoa harjoittaa yli 80 prosenttia väestöstä. Tuotantoeläimiä ovat naudat, lampaat, vuohet, aasit, hevoset, vähäisessä määrin siat ja kamelit sekä siipikarja. Karjanhoidon tuotteita ovat liha, maito, nahka ja vuodat sekä kananmunat. Myös kalastuksen merkitys on huomattava. Kalaa myydään tuoreena, savustettuna ja kuivattuna. Metsistä saadaan varsinkin puuhiiltä ja polttopuuta, mutta myös jalostettavaa puutavaraa. Lisäksi harjoitetaan metsästystä ja keräilyä.


title: Koulikoron alue

text: Muita elinkeinoja ovat käsityöammatit, kaupankäynti ja palvelut. Etelässä harjoitetaan perinteisin menetelmin tapahtuvaa kullankaivua. Alueella toimii suuri osa Malin teollisuudesta. Sen tärkeimmät keskukset ovat Kati ja Bamakon muut lähitaajamat, Koulikoro, Fana ja Dioïla. Teollisuus tuottaa elintarvikkeita, puuvillakuitua ja tekstiilejä, rehua, sähköenergiaa, rakennustarvikkeita sekä muovi- ja metallituotteita. Osa väestöstä käy kausitöissä Bamakossa sekä naapurimaissa Mauritaniassa, Senegalissa ja Guineassa tai pyrkii muuttamaan Eurooppaan tai Aasiaan.


title: Koulikoron alue

text: Koulutusjärjestelmään kuuluu esi-, ala- ja yläkouluja, lyseoita ja ammattikouluja, koulutus- ja kehittämiskeskuksia (CED) ja lukutaitokeskuksia. Kangabassa on opettajainkoulutuslaitos, Katibougoussa maatalouskorkeakoulu ja Koulikorossa armeijan koulutuskeskus. Koulua käy 75,5 prosenttia alakouluikäisistä (tytöistä 70,3 %), mikä on Bamakon jälkeen eniten maassa. Lukutaitoisten osuus yli 15-vuotiaista on 27,6 prosenttia, mikä vastaa maan keskiarvoa.


title: Koulikoron alue

text: Julkiset terveyspalvelut käsittävät aluesairaalan Katissa, kymmenen poliklinikkaa ja 199 kunnallista terveyskeskusta. Yleisimmät sairaudet ovat malaria, akuutit hengityselinten tulehdukset ja ripulitaudit. Vesihuolto kattaa 78 prosenttia tarpeesta. Énergie du Malin sähköverkko on Bamakon ympäristössä, Katissa, Koulikorossa, Kangabassa, Dioïlassa, Fanassa ja Ouélessébougoussa.


title: Igor Sijsling

text: Igor Sijsling (s. 18. elokuuta 1987 Amsterdam) on alankomaalainen tennispelaaja. Parhaimmillaan hän on ollut kaksinpelissä ATP-listan sijalla 52 helmikuussa 2014. Hän on voittanut urallaan yhden ATP-turnauksen nelinpelissä.


title: Igor Sijsling

text: Sijsling saavutti nelinpelin turnausvoiton Atlantassa 2013 Édouard Roger-Vasselinin parina. Lisäksi hän pelasi loppuottelussa vuonna 2008 Amersfoortin turnauksessa Jesse Huta Galungin kanssa ja vuonna 2013 Australian avointen loppuottelussa Robin Haasen kanssa ja Roger-Vasselinin parina Bogotássa.


title: Hygeberht

text: Hygeberht tai Higbert (k. 803 jälkeen) oli Lichfieldin piispa vuodesta 779 ja lyhyen aikaa arkkipiispa Offan korotettua Lichfieldin arkkihiippakunnaksi.


title: Hygeberht

text: Offa halusi jakaa Canterburyn arkkihiippakunnan koska Coenwulfin mukaan hän ei voinut sietää arkkipiispa Jænberhtia. Asiaa käsiteltiin Chelsean kirkolliskokouksessa vuonna 787. Hygeberht sai arkkipiispan palliumin paavi Hadrianus I:ltä vuoden 788 loppuun mennessä. Jænberhtin ei tiedetä tehneen valitusta paaville hiippakuntansa jaosta.


title: Hygeberht

text: Clofeshohin kirkolliskokouksessa 12. lokakuuta 803 päätettiin, että Hadrianuksen päätös arkkihiippakunnan perustamisesta ei ollut pätevä, koska se perustui Offan antamaan väärään todistukseen. Hygeberht oli eronnut arkkipiispan tehtävästä ennen kokouksen alkamista.


title: Brian Wilson (baseballpelaaja)

text: Brian Patrick Wilson (s. 16. maaliskuuta 1982 Winchester, Massachusetts) on yhdysvaltalainen baseballpelaaja, joka pelasi 2006-2012 MLB-liigan San Francisco Giantsissa. Kaudesta 2013 lähtien hän on pelannut Los Angeles Dodgersissa. Hänen pelipaikkansa on syöttäjä.


title: Brian Wilson (baseballpelaaja)

text: Wilson on tunnettu omalaatuisesta persoonallisuudestaan ja pitkästä mustasta parrastaan. Hänen tunnuslauseensa onkin ""Fear the Beard"".


title: Brian Wilson (baseballpelaaja)

text: Vuonna 2006 MLB-debyyttinsä tehnyt Wilson oli yksi tärkeimpiä pelaajia Giantsin vuoden 2010 mestarijoukkueessa. Kauden 2012 alussa Wilson joutui leikkaukseen, joka piti hänet pois kentiltä loppukauden.


title: Horkkahyttyset

text: Horkkahyttyset eli malariahyttyset eli malariasääsket "(Anopheles)" on hyttysten heimoon kuuluva suku, johon kuuluu noin 400 lajia. Kaikki suvun lajit voivat toimia malariaa aiheuttavien "Plasmodium"-suvun itiöeläinten vektorina, mutta vain noin 68 lajilla on merkitystä vektoreina ihmiselle. Ollakseen merkittävä malaria-vektori, pitää naaraan horkkahyttysen elää kauan ja luonnollisesti imeä verta ihmisestä. Länsi-Suomessa 1800-luvulla merkittävin malarian vektorina toiminut horkkahyttyslaji oli "Anopheles messeae". Horkkahyttyset voivat toimia myös sukkulamatojen aiheuttaman elefanttitaudin vektorina. Yli 600 000 ihmistä kuolee horkkahyttysten levittämään malariaan, mikä tekee horkkahyttysestä maailman vaarallisimman eläimen.


title: Horkkahyttyset

text: Horkkahyttyslajit ovat aktiivisia auringonlaskusta auringonnousuun eli lentävät ja pistävät öisin. Suomessa horkkahyttyslajit pystyvät talvehtimaan aikuisina, ja tällöin niitä voi tavata asumuksista ja varastoista.


title: Kapinhiirihaukka

text: Kapinhiirihaukka ("Buteo rufofuscus") on eteläisessä Afrikassa elävä haukkalaji. Laji on uhanalaisuusluokitukseltaan elinvoimainen.


title: Kapinhiirihaukka

text: Kapinhiirihaukan eri-ikäiset yksilöt ovat ulkonäöltään hyvin erilaisia. Täysikasvuiset linnut ovat lähes mustia lukuun ottamatta kastanjan väristä pyrstöä. Kapinhiirihaukan pää on musta, kurkku valkoinen tai ruskea ja silmät oranssit. Kapinhiirihaukan siipien kärkiväli on 130–135 senttimetriä ja linnun pituus 44–55 senttimetriä. Koiraan paino on yleensä hieman alle kilon, kun taas kookkaammat naaraat saattavat painaa jopa 1,3 kiloa.


title: Kapinhiirihaukka

text: Kapinhiirihaukka elää vain eteläisessä Afrikassa. Sitä on tavattu Etelä-Afrikassa, Lesothossa ja Swazimaassa sekä Namibian, Mosambikin ja Botswanan eteläosissa. Elinalue on alle 20 000 neliökilometrin laajuinen. Kapinhiirihaukan muuttomatka on hyvin lyhyt, korkeintaan 500 km, ja toisinaan se ei edes lähde varsinaiselle muuttomatkalle.


title: Kapinhiirihaukka

text: Kapinhiirihaukka viihtyy mäkisellä tai vuoristoisella kuivalla arolla, niityillä, savannilla ja viljelysalueilla. Se suosii harvaan asuttuja alueita. Lajia on tavattu jopa 3 000 metrin korkeudesta.


title: Kapinhiirihaukka

text: Kapinhiirihaukka kiertelee saaliinsa yläpuolella ja tekee sitten nopean syöksyn sen kimppuun. Saatuaan saaliin haukka vie sen paikkaan, jossa se tappaa ja syö sen. Jos haukka saa linnun kiinni pesän läheltä, se syö usein myös saaliin munat.


title: Kapinhiirihaukka

text: Se saalistaa hyönteisiä (pääasiassa termiitit), hämähäkkejä, pieniä matelijoita (liskot, kameleontit, käärmeet) nisäkkäitä (jyrsijät, jänikset ja kultakontiaiset), sammakoita, kaloja ja itseään pienempiä lintuja (aitokanat, kyyhkyt ja muiden lajien poikaset). Se syö myös auton alle jääneitä lampaita ja hyppyjäniksiä.


title: Kapinhiirihaukka

text: Kapinhiirihaukka rakentaa suuren pesän useimmiten avokalliolle tai joskus korkealle puun oksanhaaraan. Pesäpuina se käyttää mäntyjä, eukalyptuksia, poppeleita, pajuja, sumakkeja ja tyräkkejä. Se rakentaa pesänsä ja pienistä oksista koostuvan pesän alustan jopa kolme kuukautta ennen munintaa. Munille tarkoitettu alue on vuorattu ”kuppi”, johon kupinhiirihaukka munii 1–3 valkoista munaa. Naaras hautoo munia noin 40 päivää kesä–heinäkuussa, jona aikana uros ruokkii sitä. Laji käyttää samaa pesää useina vuosina. Poikasten kuoriuduttua uros ruokkii niitä ensimmäisen viikon ajan ja naaraskin alkaa osallistua ruokkimiseen toisella viikolla. Poikaset tappelevat ruoasta, ja vahvin poikanen selviytyy lähes poikkeuksetta ainoana elossa untuvikkovaiheen yli. Poikaset lähtevät lentoon noin 50 päivän ikäisinä ja ovat riippumattomia emostaan 70 päivää vanhoina. Kapinhiirihaukka saa yhden poikueen vuodessa, ja se on yksiavioinen.


title: Kapinhiirihaukka

text: Kapinhiirihaukkaa uhkaavat elinympäristöjen tuhoutuminen, myrkytykset, törmäykset sähköverkkoihin ja haukkojen tarkoituksellinen ampuminen. Kannan kehityssuunta on kuitenkin vakaa ja laji on luokiteltu elinvoimaiseksi.


title: Uski

text: Uski on esimerkiksi seuraavien henkilöiden sukunimi:


title: Richard Park

text: Richard Park ( s. 7. toukokuuta 1976 Soul, Etelä-Korea) on yhdysvaltalainen entinen jääkiekkoilija, pelipaikaltaan hyökkääjä. Hän pelasi uransa kaksi viimeistä kautta Sveitsin pääsarjan HC Ambrì-Piottan riveissä ja päätti uransa kevääseen 2014. Pelaajauransa jälkeen Park on työskennellyt Minnesota Wildin joukkueen pelaajakehityksestä vastaavana valmentajana ja sen ohessa toiminut Etelä-Korean alle 20-vuotiaiden sekä miesten maajoukkueiden apuvalmentajana.


title: Richard Park

text: Pittsburgh Penguins varasi Belleville Bullsissa juniorikiekkoa pelanneen Parkin vuoden , toisella kierroksella. Parkista tuli NHL-historian toinen korealaissyntyinen pelaaja, hänen tehtyään debyyttinsä kaudella 1994–1995.


title: Richard Park

text: Vakituiseksi kasvoksi NHL:ssä Park nousi vasta hänen siirryttyä NHL:n uuteen laajennusjoukkueeseen Minnesota Wildiin. Wildin aikanaan Park nousi myös Yhdysvaltain maajoukkueeseen, ja edusti maataan maailmanmestaruuskilpailuissa neljästi, voittaen pronssia vuonna 2004.


title: Richard Park

text: Park palasi NHL:ään ja hänet varanneeseen Pittsburgh Penguinsin joukkueeseen kaudeksi 2011–2012, pelattuaan sitä ennen kauden Sveitsin liigan Genève-Servettessä. Penguinsissa Park pelasi 54 ottelua ja teki kauden jälkeen kaksivuotisen sopimuksen Sveitsin pääsarjan HC Ambrì-Piottan kanssa.


title: Scott Foley

text: Scott Kellerman Foley (s. 15. heinäkuuta 1972 Kansas City, Kansas, Yhdysvallat) on yhdysvaltalainen näyttelijä. Hänet tunnetaan muun muassa vääpeli Bob Brownin roolistaan televisiosarjassa "Kasvottomat sotilaat" ja Noel Cranen roolistaan televisiosarjassa "Felicity". Foley on näytellyt myös televisiosarjoissa "Dawson’s Creek", "Tuho-osasto", "Greyn anatomia", "True Blood" ja "Scandal" sekä elokuvassa "Scream 3".


title: Scott Foley

text: Foley on myös käsikirjoittanut ja ohjannut komediaelokuvan "Let’s Kill Ward’s Wife", joka toteutettiin pienellä budjetilla ja siinä esiintyi Foleyn itsensä lisäksi hänen näyttelijätuttaviaan ja -sukulaisiaan. Elokuva sai kriitikoilta valtaosin kielteisen vastaanoton.


title: Scott Foley

text: Foley meni vuonna 2000 naimisiin näyttelijä Jennifer Garnerin kanssa, johon hän oli tutustunut "Felicityn" kuvauksissa. He kuitenkin erosivat vuonna 2003 (avioero vahvistettiin 2004). Kesäkuusta 2007 lähtien Foley on ollut naimisissa näyttelijä Marika Dominczykin kanssa. Pariskunnalla on kolme lasta.


title: Holguínin lentoasema

text: Holguínin lentoasema eli Frank Paísin kansainvälinen lentoasema (, IATA: HOG, ICAO: MUHG) on Kuuban itäosissa sijaitsevan Holguínin kaupungin kansainvälinen lentoasema. Finnair lensi Aurinkomatkojen lomalentoja Holguiniin, aina vuoteen 2012 saakka, Boeing 757-200 -koneilla.


title: Olofsson

text: Olofsson tai Olofson on muun muassa seuraavien henkilöiden sukunimi:


title: Lakeuden portti

text: Lakeuden portti on Kuusiokunnissa ilmestyvä ilmaisjakelulehti. Lehti julkaistaan kerran kuukaudessa. Sitä kustantaa Lakeuden Extra ja sen päätoimittaja on Leo Ingves.


title: Lakeuden portti

text: Lehden ensimmäinen numero julkaistiin keväällä 2011. Heinäkuusta 2012 alkaen lehti ilmestyy myös Virroilla, jolloin painosmääräksi tulee noin 15 000 kappaletta.


title: Flying Swords of Dragon Gate

text: Flying Swords of Dragon Gate () on vuonna 2011 julkaistu wuxia-elokuva. Elokuvan pääosia esittävät Jet Li, Zhou Xun, Chen Kun, Li Yuchun, Kwai Lun-mei, Louis Fan, Mavis Fan, Wu Di, Zhuang Guoqi, Li Yuan, Gordon Liu ja Zhang Xinyu. Elokuvan on ohjannut Tsui Hark. Elokuvan juoni perustuu osittain vuoden 1966 elokuvaan "Dragon Gate Inn" ja vuoden 1992 elokuvaan "New Dragon Gate Inn".


title: Paavola (Myrskylä)

text: Paavola on Paavolantien varrella oleva kylä Myrskylässä. Siellä on toiminut aikaisemmin Paavolan kartano. Alue on ollut siirtoväen asuttamaa toisen maailmansodan jälkeisestä ajasta alkaen. Kylän keskusta muodostuu Metsälän, Poutalan, Virtalan, Suolasalmen ja Hankalan taloista. Paavolan keskustasta pohjoiseen menevältä osuudelta kääntyy länteen menevä tie, joka kiertää Koirasuon eteläpuolelta ja päättyy miltei Pukkilan rajalle. Tien pääasiallinen käyttö on metsäautotie.


title: Paavola (Myrskylä)

text: Pohjoiseen kääntyvän Paavolantien jatkeella on Sääksmäentie, joka muodostaa oman kylämäisen kokonaisuutensa, jossa ovat Kilpilän ja Vaskiharjun talot. Sääksmäentie kiertää ympyrän ja sen itäisin osa on miltei Pukkilan kunnanrajalla.


title: Paavola (Myrskylä)

text: Paavolantien varrella, mutta jo lähellä Kylmäsuota sijaitsevat Metsämäen ja Koivulinnan talot, joista jälkimmäinen ei ole siirtoasutusta, vaan saanut asukkaansa Myrskylän kartanolta. Koivulinnalta kääntyy oikotie Kulmalaan Kylmäsuontiehen idässä yhtyen, jonka varrella on kaksi vapaa-ajanasuntotaloa. Tien päässä on kaksi taloa, Kulmala ja Marjala.


title: Paavola (Myrskylä)

text: Paavolassa ei ole enää karjataloutta, vaan viljanviljelyä.


title: Paavola (Myrskylä)

text: Paavolantie kulkee Myrskylän kirkonkylästä Paavolan kylän kautta Kylmäsuolle.


title: Apolloperhoset

text: Apolloperhoset (Parnassiinae) on ritariperhosten heimoon kuuluva päiväperhosten alaheimo. Siihen kuuluu maailmanlaajuisesti noin 70 perhoslajia, joista lähes 50 kuuluu sukuun "Parnassius".


title: Apolloperhoset

text: Apolloperhoset eroavat varsinaisista ritariperhoslajeista mm. huulirihmojen ja nilkkojen anatomisten piirteiden perusteella.


title: Apolloperhoset

text: Alaheimon lajit ovat kooltaan keskikokoisia tai suuria. Usein lajit ovat siipiensä pohjaväriltään valkoisia, mutta myös muita värejä löytyy, etenkin suvun "Parnassius" ulkopuolella. Lisäksi etusiiven kärkiosassa on tyypillisesti läpikuultava alue, joka saattaa lajista riippuen kattaa suuren osan siiven pinta-alasta. Siipien muoto on melko pyöreä ja joillakin lajeilla takasiiven takareunassa on lisäksi taaksepäin suuntautuneita kannuksia. Monilla lajeilla toukka elää jollakin piippuruohokasvilla (Aristolochiaceae). Osalla lajeista ravintokasvina toimii jokin maksaruoho- (Crassulaceae) tai unikkokasvi (Papaveraceae).


title: Apolloperhoset

text: Vaikka joukossa on muutama laajaltikin levinnyt laji, useimpien alaheimon lajien levinneisyys rajoittuu huomattavan pienille maantieteellisille alueille. Apolloperhoset ovat tyypillisesti vuoristolajeja, tai niitä tavataan muuten karuissa ja kylmissä ympäristöissä. Äärimmäisenä esimerkkinä himalajanapollo ("Parnassius epaphus"), jonka on todettu elävän Himalajalla jopa 6000 m:n korkeudessa. Koska etenkin vuoristoissa maaston muodot tuottavat esteitä perhosten liikkumiselle, populaatiot eriytyvät nopeasti toisistaan ja alaheimossa yleisenä piirteenä on lajien paikallisten populaatioiden merkittävä ulkonäöllinen vaihtelu. Useat lajit onkin jaettu pieniin maantieteellisesti rajoittuneisiin ja ulkonäöllisesti hieman toisistaan poikkeaviin alalajeihin, joilla on monesti elinalueellaan uhanalainen asema. Osaa lajeista uhkaa jopa häviäminen.


title: Apolloperhoset

text: Levinneisyydeltään lajit ovat leimallisesti palearktisia eli apolloperhoslajeja tavataan Euroopassa, Aasiassa sekä Saharan pohjoispuolisessa Afrikassa. Lisäksi muutamia "Parnassius"-suvun lajeja tavataan Pohjois-Amerikan tundralla ja vuoristoissa. Lajirunsaus on selvästi suurin Aasian vuoristoissa ja monien siellä pienillä maantieteellisillä alueilla elävien lajien elintavat tunnetaan varsin huonosti. Euroopassa lajeja on yhdeksän.


13. Waffen-SS-vuoristodivisioona Handschar (1. kroatialainen) () oli pääosin Bosnian muslimeista koottu Waffen-SS:n vuoristojääkäridivisioona ("Gebirgsjäger"), jonka tehtävänä oli Jugoslavian partisaanien torjuminen natsi-Saksan tukeman Itsenäisen Kroatian valtion alueella maaliskuusta joulukuuhun vuonna 1944.


title: 13. Waffen-SS-vuoristodivisioona Handschar

text: Divisioona perustettiin lokakuussa 1943 nimellä "13. SS-Freiwilligen b. h. Gebirgsdivision (Kroatien)", mutta nimi vaihdettiin pian "Handschariksi". Se tarkoitti turkkilaisten poliisien ottomaaniaikana kantamaa sapelia. Divisioonaan saatiin koottua noin 26 000 miestä, joista suurin osa oli Bosnian muslimeja. Lisäksi osa oli katolilaisia kroaatteja, ja pääosa upseereista oli saksalaisia. Divisioona vannoi valan sekä Adolf Hitlerille että Itsenäisen Kroatian valtion johtajalle Ante Pavelićille. Handschar oli ensimmäinen ei-germaaninen Waffen-SS-divisioona. Vaikka Waffen-SS ei muutoin kelpuuttanut riveihinsä sotilaspappeja, Handschar-divisioonan jokaisessa vapaaehtoisrykmentissä oli oma mullah ja jokaisessa pataljoonassa oma imaami. Saksalaismielisenä tunnettu Jerusalemin suurmufti Amin al-Husseini auttoi järjestelyasioissa. Divisioonalle suunniteltiin myös omat univormut, joiden päähineenä oli harmaa tai punainen fetsi, ja omat SS-tunnukset, joissa oli Kroatian vaakunan ruutukuvio. Divisioonan perustamisen tarkoituksena oli ilmeisesti hyödyntää Balkanin väestön uskonnollisia vastakohtia Titon kommunistipartisaanien vastaisessa taistelussa. Myöhemmin on arveltu SS:n johtajalla Heinrich Himmlerillä saattaneen olla laajempiakin suunnitelmia yhteistyön rakentamisesta muslimien kanssa. Bosniakkeja houkuteltiin divisioonan riveihin vihjailemalla mahdollisesta Bosnian ja Hertsegovinan itsenäisyydestä sodan jälkeen.


text: Divisioona toimi pääasiassa Bosnian ”turva-alueella” Sava- ja Drinajokien lähistöllä. Joukot olivat kurittomia ja suorittivat omavaltaisesti julmuuksia. Loppuvuodesta 1944 Handschar siirrettiin lyhyeksi ajaksi Zagrebiin. Tässä vaiheessa epäluotettaviksi osoittautuneet bosnialaiset muslimit erotettiin divisioonasta marraskuussa ja jäljelle jääneistä kroaateista ja saksalaisista saatiin koottua vielä rykmentin vahvuinen osasto. Tieto divisioonan tosiasiallisesta hajotuksesta pyrittiin salaamaan. Tästä seuraavien kuukausien aikana joukko taisteli puna-armeijaa ja bulgarialaisia vastaan Etelä-Unkarissa perääntyen lopulta Saksan valtakunnan alueelle Itävaltaan. Viimeisetkin divisioonan muslimeista lähtivät tässä vaiheessa, yrittäen paeta Bosniaan. Loput jatkoivat perääntymistä länteen haluten antautua länsiliittoutuneille. Suurin osa Handscharista antautuikin Britannian armeijalle, mutta 38 upseeria luovutettiin Jugoslavian viranomaisille oikeudenkäyntiin. Kymmenen heistä teloitettiin.


text: Handscharin jälkeen perustettiin keväällä 1944 kaksi muutakin muslimeille suunnattua Waffen-SS-vapaaehtoisdivisioonaa, albanialainen 21. Waffen-vuoristodivisioona ”Skanderbeg” ja bosnialainen 23. Waffen-SS-vuoristodivisioona ”Kama”. Molemmat jäivät vajaiksi ja jouduttiin hajottamaan jo samana syksynä karkuuruuden vuoksi.


title: John Montgomery

text: John Montgomery -nimisiä henkilöitä:


title: Oksjärvi

text: Oksjärvi voi tarkoittaa seuraavia:


title: Rausch

text: Rausch on saksalainen suklaanvalmistaja. Yhtiön perusti Wilhelm Rausch vuonna 1918 Berliinissä nimellä "Rausch Privat-Confiserie." Yhtiön johtajana on vuodesta 1981 ollut Jürgen Rausch.


title: Rausch

text: Rausch käyttää vuonna 2000 perustetun "Rausch Plantagen Schokolade" -tuoteryhmänsä kussakin tuotteessa vain yhden maan kaakaota, joita se hankkii eri puolilta maailmaa, etenkin Etelä-Amerikasta. Eri laaduissa on kaakaota 35–80 prosenttia. Suomessa Rauschin suklaita myy Lidl tuotenimellä "J.D. Gross".


title: Tre Ankare

text: Tre Ankare () on ruotsalainen suunuuskamerkki, joka tuotiin markkinoille vuonna 1977. Se oli Swedish Matchin ensimmäinen pussinuuska. Tre Ankare Mini tuli myyntiin vuonna 1986. Tre Ankaren valkoisissa pusseissa on nikotiinia 0,8 prosenttia, ja pussin paino on 0,9 grammaa. Valkoisten Tre Ankare Mini -pussien nikotiiniosuus on sama, ja pussin paino on 0,5 grammaa.


title: Bell P-59 Airacomet

text: Bell P-59 Airacomet oli ensimmäinen yhdysvaltalainen suihkuhävittäjä. Sen suihkumoottorit olivat brittiläisen Frank Whittlen kehittämät, samaa tyyppiä kuin Gloster Meteorin (Whittle W.2). Moottorit valmisti Westinghouse-yhtymä, myöhemmin General Electric. Moottorin tyyppinimi oli J31.


title: Bell P-59 Airacomet

text: Konetyyppi ei häikäissyt lento-ominaisuuksillaan, ja sen ainoa vahva ominaisuus oli suuri lakikorkeus. Kone saavutti huippunopeutensa korkealla, 10 670 metrissä, mikä oli tiedustelulentokoneeksi varsin kelvollinen tuona aikana. Lakikorkeus oli tuohon aikaan sangen kunnioitettava - 14 080 metriä. Testilennot osoittivat P-59 Airacometin olleen asealustana vain keskinkertainen. Huippunopeus oli sama kuin Gloster Meteorilla, 665 km/h. Konetyypin siivet olivat suorat ja trapetsimaiset, mikä oli kehityskaudelle hyvin tunnusomaista.


title: Bell P-59 Airacomet

text: Konetyypin aseistus oli sijoitettu sen nokkaan ja käsitti 37 mm lentokonetykin ja kolme 12,7 mm konekivääriä. Lisäksi suihkuhävittäjä saattoi kuljettaa ulkopuolisissa ripustuksissa enintään 907 kg verran (2 000 paunaa/lb) pommeja tai raketteja.


title: Martin Arnold

text: Martin Arnold (s. 1959 Wien, Itävalta) on kokeellisen elokuvan tekijä, joka työstää uudelleen löytämäänsä filmiaineistoa. Hän on myös itävaltalaisen Sixpack Filmsin perustajajäsen. Arnold opiskeli psykologiaa ja taidehistoriaa Wienin yliopistossa. Hän on opettanut elokuvan tekoa Wisconsinin yliopistossa Milwaukeessa, San Francisco Art Institutessa, Städelschulessa, Kansas City Art Institutessa, Bard Collegessa ja Binghamtonin yliopistossa. Hänen elokuviaan levittävät Canyon Cinema Yhdysvalloissa ja Sixpack Film Itävallassa.


title: Martin Arnold

text: Arnoldin elokuvat ovat voimakkaasti leikattuja sekvenssejä, joissa muutama sekunti materiaalia venytetään isommiksi töiksi. "Passage à l’actessa" (1993) hän käyttää useita sekunteja elokuvasta "Kuin surmaisi satakielen" ja tekee siitä tarinan, joka kertoo aggressiosta ja jännitteistä perinteisessä amerikkalaisessa perheessä.


title: Martin Arnold

text: Martin Arnold edustaa sukupolven taiteilijoiden siirtymistä kokeelliseen elokuvan ja videotaiteeseen. Teoksia kuten "Passage à l’actea" (1993) varten Arnold kirjoitti listan tarvittavista editoinneista, jotka editori sitten toteutti. 1990-luvun puolivälissä Arnold tutustui Avidin digitaaliseen editointilaitteeseen, jonka ansiosta hän pystyi itse työskentelemään materiaalin kanssa ja leikkaamaan siitä intensiivisesti toistuvia sekvenssejä itse. Ensimmäisessä digitaalisesti leikatussa projektissaan, "Alone: Life Wastes Andy Hardyssa" (1998), hän käytti materiaalia Mickey Rooneyn hahmosta Andy Hardysta, joka esiintyi vuosien 1937–1946 suositussa elokuvasarjassa.


title: Siloksaanit

text: Siloksaanit ovat polymeerisiä yhdisteitä, joiden runkona on vuorotteleva pii-happi-ketju, joka voi olla suora, haaroittunut tai syklinen. Piiatomeihin on usein myös liittynyt alkyyliryhmiä. Avoketjuisten siloksaanien rakennetta voidaan kuvata yleisellä kaavalla RSi(OSiR)OSiR ja syklisten siloksaanien rakennetta voidaan kuvata kaavalla (RSiO). R tarkoittaa hiilivetyryhmää ja n on kokonaisluku.


title: Siloksaanit

text: Molekyylimassaltaan pienet suoraketjuiset di-, tri- ja tetrasiloksaanit, esimerkiksi heksametyylidisiloksaani, ovat huoneenlämpötilassa kirkkaita nesteitä. Myös käytetyimmät sykliset siloksaanit oktametyylisyklotetrasiloksaani, dekametyylisyklopentasiloksaani ja dodekametyylisykloheksasiloksaani ovat helposti haihtuvia nestemäisiä aineita. Molekyylimassaltaan suuria polysiloksaaneja kutsutaan silikoneiksi ja ne ovat öljymäisiä tai elastomeereja. Siloksaanit ovat stabiileja yhdisteitä, jotka eivät reagoi kovin helposti, lukuun ottamatta eräitä toisiintumisreaktioita.


title: Siloksaanit

text: Siloksaaneja valmistetaan hydrolysoimalla kloorisilaaneja tai silaaniestereitä. Hydrolyysin ensimmäisessä vaiheessa muodostuu silanoleja, jotka kondensoituvat helposti happojen vaikutuksesta, jolloin niistä lohkeaa vesimolekyyli ja muodostuu siloksaaneja.


title: 1,3-dimetyyliamyyliamiini

text: 1,3-dimetyyliamyyliamiini (DMAA, metyyliheksamiini) on orgaaninen yhdiste, jota markkinoidaan eri nimillä ravintolisänä. Sitä ovat käyttäneet varsinkin voimalajien harrastajat. Metyyliheksamiinia käytetään myös dopingaineena.


title: 1,3-dimetyyliamyyliamiini

text: Sitä sisältävät tuotteet on Suomessa vedetty markkinoilta, koska Eviran saamien tietojen mukaan sillä on haittavaikutuksia terveydelle erityisesti kofeiinin kanssa. Se aiheuttaa vakavia haittavaikutuksia sydämen ja aivojen toiminnalle. Sitä on myyty muun muassa tuotenimellä "Jack3D".


title: 1,3-dimetyyliamyyliamiini

text: Yhdisteen on kehittänyt lääketehdas Eli Lilly ja patentoinut nimellä "Forthane" mutta sen patentti on vanhentunut. Nykyisin sillä ei ole lääketieteellistä käyttöä.


title: 1,3-dimetyyliamyyliamiini

text: Vuonna 2006 se tuli Yhdysvalloissa markkinoille ravintolisänä laihduttajille ja kuntoilijoille nimellä "Geranamine".


title: Howard Sounes

text: Howard Sounes (s. 1965 Welling, Iso-Britannia) on brittiläinen kirjailija ja journalisti.


title: Salman bin Abdul-Aziz Al Saud

text: Salman bin Abdul-Aziz Al Saud (; synt. 31. joulukuuta 1935, Saudi-Arabia) on Saudi-Arabian kuningas, ja entinen varapääministeri ja puolustusministeri. Hän peri kruunun velipuolensa kuningas Abdullahin kuoltua 23. tammikuuta 2015.


title: Salman bin Abdul-Aziz Al Saud

text: Ennen kuninkuuttaan Salman toimi Saudi-Arabian puolustusministerinä marraskuusta 2011 lähtien. Hänet nimitettiin kruununprinssiksi kesäkuussa 2012 sen jälkeen, kun hänen veljensä Najef bin Abdul Aziz kuoli. Hänen arvioidaan olevan kuninkaan varovaisten uudistusten linjalla.


title: Salman bin Abdul-Aziz Al Saud

text: Kesäkuussa 2017 Salman nimitti poikansa Mohammed bin Salmanin kruununprinssiksi, ja sivuutti edellisen kruununprinssin veljenpoikansa Mohammed bin Nayefin.


title: Salman bin Abdul-Aziz Al Saud

text:
Salman aloitti tiettyjä uudistuksia.
Syksyllä 2017 kuningas määräsi että naiset saavat suorittaa ajokortin ja ajaa autoa kesään 2018 mennessä.
Elokuvateatterit sallittiin 35-vuotisen kiellon jälkeen keväällä 2018.


title: Teräskynnet

text: Teräskynnet (武狀元黃飛鴻 第三集) on vuonna 1993 julkaistu hongkongilainen toimintakomedia. Elokuvan pääosia esittävät mm Jet Li, Sharla Cheung, Dicky Cheung, Bryan Leung, Anita Yuen, Natalis Chan, Alan Chui, Kingdom Yuen, Linda Cheung, Gordon Liu, Dion Lam, Wong Tin-lam ja Pak Man-biu. Elokuvan on ohjannut Wong Jing.


title: Valentina Cervi

text: Valentina Cervi on (s. 13. huhtikuuta 1976 Rooma, Italia) on italialainen näyttelijä.


title: Valentina Cervi

text: Valentina Cervi syntyi Roomassa vuonna 1976. Hänen isoisänsä on "Isä Camillo" -elokuvista tunnettu näyttelijä Gino Cervi. Valentina Cervi aloitti näyttelijänuransa 10-vuotiaana italialaisessa elokuvassa "Portami la luna".


title: Valentina Cervi

text: Cervi on näytellyt useissa elokuvissa ja televisiosarjoissa Italiassa, Iso-Britanniassa, Ranskassa ja Yhdysvalloissa. Hän esiintyi englanninkielisessä roolissa ensimmäisen kerran vuonna 1996 Jane Campionin elokuvassa "Naisen muotokuva". Servi esitti pääosaa elokuvassa "Artemisia", joka perustui taiteilija Artemisia Gentileschin elämään. Vuonna 1999 hän oli ehdolla César-palkinnon saajaksi roolistaan ranskalaisessa elokuvassa "Robert-ei-saa".


title: Valentina Cervi

text: Cervi näytteli italialaista etsivää Arianna BBC:n sarjassa "Zen" ja mielisairasta Berthaa "Kotiopettajattaren romaanin" filmatisoinnissa "Jane Eyre" vuonna 2011. Hän alkoi näytellä vampyyri Salomea HBO:n sarjassa "True Blood" sarjan viidennellä kaudella.


title: Arkadi Babtšenko

text: Arkadi Babtšenko (s. 18. maaliskuuta 1977) on venäläinen toimittaja ja kirjailija. Oikeustiedettä opiskellut moskovalainen työskentelee Novaja Gazeta -lehden toimittajana ja sotakirjeenvaihtajana.


title: Arkadi Babtšenko

text: Vuonna 1996 Tšetšenian sotaan joutunut Babtšenko kirjoitti neljän vuoden sotakokemuksistaan teoksen Sodan värit. Like Kustannus julkaisi kirjan suomennettuna vuonna 2010.


title: Arkadi Babtšenko

text: Helmikuussa 2017 Babtšenko muutti pois Venäjältä, ensin Prahaan ja sieltä Kiovaan. 29. toukokuuta 2018 hänen uutisoitiin tulleen ammutuksi asunnossaan Kiovassa. Se oli kuitenkin Ukrainan turvallisuuspalvelun mukaan lavastettu tapaus, jotta venäläisagentit saataisiin paljastettua. Babtšenko esiintyi seuraavana päivänä Kiovassa tiedotustilaisuudessa.


title: Acxiom

text: Acxiom on yhdysvaltalainen yritys, jonka toimialana ovat kohdennetun markkinoinnin palvelut. Yritys on listattu Nasdaqissa (), ja sen pääkonttori sijaitsee Little Rockissa, Arkansas’ssa. "Advertising Age" -lehti arvioi vuonna 2012 Acxiomin Yhdysvaltain toiseksi suurimmaksi mainostoimistoksi. Vuonna 2011 sen liikevoitto oli 77,26 miljoonaa dollaria. Analyytikoiden mukaan Acxiomilla on hallussaan maailman suurin kuluttajia koskeva kaupallinen tietokanta, joka sisältää yrityksen johtoportaan lausuntojen mukaan tietoja noin 500 miljoonasta henkilöstä eri puolilla maailmaa.


title: Acxiom

text: Kesäkuussa 2012 Acxiomilla oli käytössään yli 23 000 tietokonepalvelinta, joiden tehtävänä on kerätä kuluttajia koskevia tietoja ja analysoida niitä. Julkisuuteen antamissaan haastatteluissa Acxiomin toimitusjohtaja Scott Howe on käyttänyt yrityksestä mieluummin termiä tiedonjalostaja () kuin tiedonlouhija (). Acxiomin asiakkaita ovat esimerkiksi tavarataloketjut, pankit ja Toyotan kaltaiset suuret autoalan yhtiöt.


title: Acxiom

text: Acxiomin tuotekatalogissa on satoja erilaisia ”elementeiksi” kutsuttuja yksityiskohtia, joita ostamalla yritysasiakkaat voivat täydentää omia tietokantojaan. Elementtien avulla yritykset pystyvät löytämään talouksia, joita esimerkiksi allergiat koskettavat. Tarjolla on myös tietoja talouksien rahatilanteesta sekä yksittäisten henkilöiden etnisestä taustasta, alkuperämaasta ja kiinnostuksen kohteista, jotka on päätelty sen perusteella, millaisia ostoksia henkilö on tehnyt ja millaisia vastauksia hän on mahdollisesti antanut mielipidetiedusteluissa. Acxiomin harjoittama tiedonkeräystoiminta on laillista, mutta jotkut yksityisyydensuojan puolustajat ovat olleet huolissaan mahdollisuuksista tietojen väärinkäyttöön.


title: Jan & Dean

text: Jan & Dean oli pop/rockduo, jonka suurin suosio ajoittui 1950-luvun loppuun ja 1960-luvun alkupuoliskolle. Duon jäsenet olivat Jan Berry (s. 3. huhtikuuta 1941– k. 26. maaliskuuta 2004) ja Dean Torrence (s. 10. maaliskuuta 1940). Duo oli surfmusiikin pioneereja. Heidän menestynein kappaleensa oli Berryn ja Brian Wilsonin kirjoittama ”Surf City”, joka nousi sekä Billboardin että Cashboxin listaykköseksi vuonna 1963. Muita yhtyeen top ten -hittejä olivat ”Drag City” (1963), ”The Little Old Lady from Pasadena” (1964) ja ”Dead Man's Curve” (1964).


title: Jan & Dean

text: Suurimpien surf-menestysvuosien 1963–1964 jälkeen duo etsi musiikillista suuntaansa ja saavutti pikkuhittejä kuten ”You Really Know How to Hurt a Guy” ja ”I Found a Girl”. Aktiivinen musiikinteko duona päättyi Jan Berryn auto-onnettomuuteen 12. huhtikuuta 1966. Yhtye palasi lavoille 1970-luvun alussa ja keikkaili aina vuoteen 2004, jolloin Jan Berry kuoli.


title: Blat

text: Blat () on erityisesti sosialistiseen ja venäläiseen kulttuuriin liitetty vastavuoroista vaihtoa kuvaava käsite. Rahaa ei vaihdossa tyypillisesti käytetty.


title: Blat

text: Kuusisen ja Ollikaisen venäläis-suomalainen sanakirja (1978) määrittelee "blat"-sanan (1) varkaiden kieleksi ja (2) tuttavuudeksi. Kuusisen, Ollikaisen ja Syrjäläisen venäläis-suomalainen sanakirja (1997) antaa merkitykset (1) alamaailma, alamaailman slangi, (2) tuttavuus, suhteet. Kijasen sanakirjassa vuodelta 1912 "blat"-sanaa ei ole eikä sitä ole Dal'in suuressa venäjän sanakirjassakaan vuodelta 1903.


title: Blat

text: Blatin perusperiaatteena oli se, että joku teki jollekulle palveluksen, johon tämä palveluksen saaja vastasi käyttämällä omia mahdollisuuksiaan tämän palveluksen antajan hyväksi silloin, kun tämä niitä joskus sattui tarvitsemaan. Blat oli siten ajattelutapa, johon kuului itsestään selvänä periaate vastavuoroisesta auttamisesta. Blat saattoi olla myös konkreettisesti tuttu tai ystävä, jonka kautta pystyi hankkimaan vaikeasti saatavia palveluita tai tavaraa, joka kenties oli lisäksi tavallista parempaa laatua.


title: Blat

text: Materiaalisen hyödyn lisäksi blat-suhteita tarvittiin informaation hankkimiseen. Piti tietää missä ja milloin mitäkin olisi saatavilla, samoin kuin piti olla selvillä siitä, ketä kannatti lähestyä saadakseen ongelmiinsa ratkaisun. Blat oli nimenomaan suhteiden verkosto, joka alkoi lähipiiristä ja työpaikkakontakteista ja laajeni tuttavuuksien ja tuttavien tuttujen kautta käsittämään hyvin monia elämänaloja. Mahdollisuuksia ei loppujen lopuksi antanutkaan virallinen raha, rupla, vaan monipuoliset kontaktit.


title: Blat

text: Blat oli eräänlaista valuuttaa, joka toimi, kun yhteiskunta ei tunnustanut eriarvoisuutta tai antanut markkinamekanismien toimia vapaasti. Neuvostovalta tunnusti toisaalta vallitsevat olosuhteet perustamalla yhteiskunnan etuoikeutetuille omia kauppoja ja ulkomaalaisille erityisiä valuuttakauppoja.


title: Blat

text: Usein vaihdossa tarjottavat tavarat, tiedot tai palvelut olivat tai ovat ennen vaihtoa valtion tai yrityksen omaisuutta, mutta ne ohjataan epävirallisella sosiaalisella vaihtokaupalla yksityiseen käyttöön.


title: Blat

text: Esimerkiksi ruokakaupoissa työskentelevillä oli etulyöntiasema elintarvikkeiden hankkimisessa. He tiesivät mitä, missä ja milloin oli mitäkin saatavissa, ja he käyttivät asemaansa hyväkseen. Tavallista oli tavaroiden välittäminen tutuille tai blat-verkoston jäsenille tiskin alta. Muut joutuivat jonottamaan saadakseen oman osuutensa myyntiin tulleista tuotteista. Kaupan tyhjänä ammottavat hyllyt eivät siis olleet koko totuus, sillä tavaroita oli saatavilla, kunhan tiesi oikeat yhteydet.


title: Blat

text: Samoin lääkäri saattoi saada lapsensa koulunkäynnin ongelmiin erityisopetusta, kun opettaja tarvitsi pikaista erityishoitoa lapselleen tai naapurilleen virallista potilasjonoa nopeammin.


title: Blat

text: Ylellisyystuotteina pidetyt ruokatavarat (suklaa, monet hedelmät, laadukas alkoholi jne.), vaikeasti saatavat kodin elektroniikkatuotteet ja nuorison muotivaatteet (mm. farkut 1970-luvun lopulla) olivat haluttuja mutta monille saatavissa vain suhteiden kautta.


title: Blat

text: Myös vapaa-ajan vietto vaati blat-suhteita, sillä liput konsertteihin ja teattereihin olivat joskus tavoittamattomissa ilman kontakteja oikeisiin ihmisiin.


title: Blat

text: Myös asuminen järjestyi Neuvostoliitossa yleensä työpaikan kautta. Oikeilla suhteilla asunto, remontti, lääkärinapu, puhelin ja kenties datsakin järjestyivät hyvin nopeasti.


title: Blat

text: Matkustaminen ulkomaille oli äärimmäinen ylellisyys, joka kohtasi vain harvoja – yleensä vaikutusvaltaisissa asemissa olevia tai heidän lähipiiriään. Tässä asiassa puolueen jäsenyys ja ns. poliittinen luotettavuus merkitsi paljon.


title: Blat

text: Työnsaannissa ja ylennyksissä blat oli myös ensiarvoisen tärkeä. Lasten kouluttaminen vaati samoin suhteita; jos niitä oli, jatkokoulutuspaikan saattoi saada ilman pääsykokeita.


title: Blat

text: Neuvostoliitossa vaihtokauppa muodosti erittäin merkittävän osan taloutta: vuosina 1985–1990 vaihtokaupan osuudeksi arvioitiin noin 35 prosenttia Neuvostoliiton kaikesta kaupankäynnistä. Kaikki tekivät vaihtokauppaa, mutta virallisesti blatia ei ollut olemassa. Venäjän federaation alkuvaiheen talousvaikeuksien vuosina 1995–1999 vaihtokaupan osuus kohosi ylimmillään jopa 50 %:iin koko vuoden kaupankäynnistä. Sittemmin vaihtokaupan osuus pieneni selvästi, mutta vuoden 2008 laman arvioitiin uudelleen lisänneen vaihtokaupan osuutta Venäjän talouselämässä.


title: Blat

text: Blat ja suhdeverkostot on nähty jatkumona vanhan venäläiseen talonpoikaisen kyläyhteisön (mir) vastavuoroiselle palvelusten antamiselle ja vastaanottamiselle. Palvelusten vaihtaminen oli maalaiskylissä tavallista esimerkiksi kylvön ja sadonkorjuun aikaan.


title: Blat

text: Ennen vuoden 1917 vallankumousta sana blat viittasi rikollisuuteen ja alamaailmaan, laittomiin toimiin. Blatin käyttö yleistyi 1930-luvulta lähtien tarkoittamaan asioita ja esineitä, joita oli hyvin vaikea hankkia. Ajan myötä blat-sanan merkitys alkoi kehittyä yhä enenevässä määrin reaktiona neuvostoyhteiskunnan luomalle talousjärjestelmälle.


title: Blat

text: Blat oli keino selviytyä arkipäivän asioista, kun komentotalous ei pystynyt vastaamaan ihmisten (kulutus)tarpeisiin. Valtion suoran ja virallisen jakeluverkoston rinnalle syntyi ratkaisuksi epävirallisia kuluttajarenkaita, jotka auttoivat hankkimaan tavaroita ja vaikeasti saatavia elintarvikkeita. Voidaan sanoa, että virallinen palkka muodosti ainoastaan yhden osan kokonaisansioista, koska siihen voidaan lisätä myös epävirallisista blat-yhteyksistä tulleet etuisuudet.


title: Blat

text: Blatin käyttäminen nähtiin luonnollisena. Samalla se toisaalta kasvatti epäluottamusta itse systeemiin. Neuvostoyhteiskunnalle oli tyypillistä, että kaikki todellinen tapahtui kulisseissa, epävirallisesti, ja muu oli pelkkää teatteria.


title: Blat

text: Blatiin liittyi selvä puolilaittomuuden elementti. Esimerkiksi valtion omaisuus, joka oli julistettu kaikille yhteiseksi, sai blatiin liittyneenä tulkinnan, että se oli jokaisen omaa ja sitä saattoi hyödyntää (ts. varastaa) lähes mielin määrin omiin tarkoituksiinsa. Blatia siis käytettiin myös valtion yhteisen omaisuuden hyödyntämiseen yksityisten suhteiden kautta. Pääsy käsiksi yhteisiin resursseihin yksityisen hyödyn vuoksi tuhosi ihmisten mielessä toisen omaisuuden kunnioituksen sekä käsityksen yksityisestä ja yhteisestä.


title: Blat

text: Puolilaittomasta blatista tuli neuvostoaikana oleellinen osa yhteiskunnan toimintaperiaatteita. Blat ei ollut vain systeemin luoma tuote, vaan se toimi myös systeemin muokkaajana.


title: Blat

text: Neuvostoaikana blat ei ollut lahjontaa, sillä lahjus liittää toimijat toisiinsa ja blatissa oli aina olemassa suhde ihmisten välillä. Lahjonta oli neuvostolainsäädännössä kielletty toisin kuin blat, josta ei ollut edes mainintaa. Kun blatia ei virallisesti ollut olemassa, sitä ei voitu virallisesti kieltääkään. Toisaalta lahjontaan liittyy suora ja välitön maksu, mikä ei yleensä kuulunut blatiin. Lahjuksen ottaja myös käyttää asemaansa omaksi hyödykseen, mikä ei kuulunut blatin periaatteisiin, jotka perustuivat yhteistyöhön ja keskinäiseen auttamiseen.


title: Blat

text: Blat ei ollut myöskään korruptiota, sillä korruptio liittyy enemmän julkisiin laitoksiin ja byrokratiaan kuin yksilön etuun, mutta rajaa on silti vaikea tehdä. Erityisesti markkinatalouden ajan koittaessa vuosina 1992–1993 Venäjällä on ollut hyvin vaikea tehdä eroa blatin ja korruption välillä. Nykyiset suuromaisuudet Venäjällä ovat syntyneet epäselvän yksityistämisprosessin tuloksena.


title: Blat

text: Blat kehittyi neuvostojärjestelmän aikana, mutta vaikka talousjärjestelmä on nyt vaihtunut kapitalismiin, blat ei ole kadonnut. Suhteiden ja suhdeverkoston merkitys on vain muuttunut, sillä kapitalismissa systeemiä määrää raha, ei pula hyödykkeistä. Nykyisin on yllin kyllin hyödykkeitä, mutta kuluttajalla ei ole rahaa, joten edelleen on käytettävä suhteita saadakseen jonkin tuotteen tai palvelun.


title: Blat

text: Neuvostoliiton hajottua suhdeverkostoilla oli suuri merkitys omaisuuden yksityistämisprosessissa 1990-luvun alussa. Blat tarjosi mahdollisuuden päästä käsiksi yksityistettävään valtion omaisuuteen. Yksityistämisen ensimmäisessä aallossa syntyi yrittäjäkunta, joka oli hoitanut hallinnolliset ongelmat ja siihen liittyvän paperisodan suhdeverkostonsa avulla. Toiseen aaltoon osallistuivat virkamies- ja puoluejohto, joka hallinnollisten kykyjensä avulla pystyi manipuloimaan koko järjestelmää. Tällöin blat alkoi saada myös korruption ja lahjonnan piirteitä.


title: Blat

text: Henkilösuhteiden tärkeys on ominaista Venäjän liike-elämässä; yritystä ei voi edes perustaa ilman suhdeverkostoa. Sitä vastoin länsimaisessa käytännössä henkilösuhteet yleensä syntyvät liiketoiminnan yhteydessä.


title: Blat

text: Blatin piirteitä voi nähdä myös nykyisessä hallintojärjestelmässä. Boris Jeltsinin noustua valtaan hän täytti korkeimmat valtion virat omilla tuttavillaan, koska yksipuoluejärjestelmä ei enää kahlinnut hallintoa entiseen tapaan. Samoin Vladimir Putin vaihtoi huippuvirkoihin omat tuttavansa tultuaan presidentiksi. Käytännöksi on siis tullut vaihtaa virkamieskuntaa, joten uusi vallanpitäjä on uhka ylimmälle virkamieskunnalle.


title: Chris Nicholson (kilpapurjehtija)

text: Christopher John "Chris" Nicholson (s. 18. kesäkuuta 1969 Newcastle) on australialainen entinen kilpapurjehtija. Hänen seuransa oli Belmont Yacht Club.


title: Chris Nicholson (kilpapurjehtija)

text: Nicholson osallistui ensimmäisiin MM-kilpailuihinsa 1994, jolloin hän oli Tornado-luokassa seitsemästoista. Hän voitti kolme peräkkäistä 49er-sarjan maailmanmestaruutta vuosina 1997–1999, ja sijoittui viidenneksi MM-kisoissa 2000. Nicholson oli 49er-luokassa kuudes Sydneyn olympialaisissa 2000 ja sijoittui seitsemänneksi Ateenassa 2004.


title: Chris Nicholson

text: Chris Nicholson on ainakin seuraavien henkilöiden nimi:


title: Chris Nicholson (kaukalopikaluistelija)

text: Christopher John "Chris" Nicholson (s. 16. maaliskuuta 1967 Bexleyheath, Iso-Britannia) on uusiseelantilainen entinen kaukalopikaluistelija, pikaluistelija, rata- ja maantiepyöräilijä.


title: Chris Nicholson (kaukalopikaluistelija)

text: Nicholson teki pikaluistelussa 10 000 metrin ennätyksensä 16.56,70 Methvenissä 1990, ja kyseessä on paikan rataennätys. Nicholson osallistui Albertvillen olympialaisissa 1992 1 000 metrille, jolla hän sijoittui viidenneksitoista, sekä 5 000 metrin viestiin, jossa Uusi-Seelanti oli neljäs. Hän oli kisojen avajaisissa maansa lipunkantaja. Nicholson kilpaili samana vuonna kesäolympialaisissa Barcelonassa, jossa hän oli ratapyöräilyssä Uuden-Seelannin kymmenenneksi sijoittuneen 100 kilometrin joukkuetakaa-ajoryhmän jäsen. Hän oli voittanut maansa mestaruuden maantieajossa vuonna 1991 ja aika-ajossa 1997.


title: Chris Nicholson (kaukalopikaluistelija)

text: Nicholson kilpaili kaukalopikaluistelussa jälleen Lillehammerin olympiakisoissa 1994, joissa hän sai parhaan sijoituksensa viestistä, jossa Uusi-Seelanti oli kahdeksas. Hän on kiertänyt kotimaassaan paikallisia kisoja vuodesta 2008 lähtien ja on saavuttanut muutamia voittoja. Nicholson myös sijoittui kolmanneksi aika-ajossa maansa mestaruuskilpailuissa 2009.


title: Chris Nicholson (kaukalopikaluistelija)

text: Chrisin veli Andrew on kilpaillut pikaluistelussa ja kaukalopikaluistelussa.


title: Syväjärvi (Myrskylä)

text: Syväjärvi on yksi Myrskylän suurimmista järvistä. Sen rannalla on kunnan virallinen uimapaikka ja kaksi grillikatosta. Järven ympärillä on pientaloasutusta. Syväjärven valuma-alue on pääasiassa metsäinen ja peltoja on vähän. Ulkoinen kuormitus johtuu pääasiassa haja-asutuksesta ja vapaa-ajan asutuksesta.


title: Syväjärvi (Myrskylä)

text: Suunnittelukeskus on tehnyt Syväjärven alueelle vesihuollon yleissuunnitelman 1998. Syväjärvi on luokiteltavissa rehevähköksi, mutta se on yleiseltä käyttökelpoisuudeltaan tyydyttävä ja sen tilanne on parantunut 1990-luvulla. Vesien kerrostuneisuuden kaudella alusveden happipitoisuus on vähänen.


title: Syväjärvi (Myrskylä)

text: Syväjärveä on tehokalastettu 1993 alkaen. 1998 nuottauksissa saalis oli 2 450 kg eli 74 kg vesihehtaarilta. Myös rysällä on kalastettu talkootyönä. Vesistönhoitoon järvellä osallistuu Syväjärvi-yhdistys ry.


title: Syväjärvi (Myrskylä)

text: Syväjärvellä uimisen lisäksi järjestetään kalastuskilpailuja. Myrskylän Kalakerho ja Orimattilan Kalakerho järjestivät 31.3.2012 pilkkikilpailun, jonka Orimattilan Kalakerho voitti.


title: Andrew Nicholson

text: Andrew Nicholson on ainakin seuraavien henkilöiden nimi:


title: Andrew Nicholson (luistelija)

text: Andrew Thomas Nicholson (s. 12. heinäkuuta 1970 Auckland) on uusiseelantilainen entinen kaukalopikaluistelija ja pikaluistelija.


title: Andrew Nicholson (luistelija)

text: Nicholson osallistui olympialaisiin ensimmäistä kertaa Albertvillessä 1992, jossa hän oli mukana maansa 5 000 metrin kaukalopikaluistelujoukkueessa, joka sijoittui neljänneksi. Hän osallistui Lillehammerin kisoissa 1994 kolmeen lajiin ja sai parhaan sijoituksensa jälleen viestistä, kun Uusi-Seelanti oli kahdeksas. Nicholson kilpaili Naganon olympiakisoissa 1998 pikaluistelussa 1 000 ja 1 500 metrin matkoilla.


title: Andrew Nicholson (luistelija)

text: Nicholson alkoi kilpailla pyöräilyssä lopetettuaan luistelu-uransa vuonna 1998. Hän osallistui muun muassa maantiepyöräilyn Uuden-Seelannin-mestaruuskilpailuihin 2001, mutta totesi, että kansalliselle huipulle kipuaminen olisi ollut hyvin haastavaa. Andrewin veli Chris kilpaili pyöräilyssä ja luistelussa.


title: The Elder Scrolls Adventures: Redguard

text: The Elder Scrolls Adventures: Redguard on Bethesda Softworksin kehittämä ja julkaisema "The Elder Scrolls" -pelisarjaan kuuluva toimintaroolipeli. Peli julkaistiin MS-DOS:lle vuonna 1998.


title: The Elder Scrolls Adventures: Redguard

text: Pelin tapahtumat sijoittuvat Tamrieliin toisen aikakauden vuoteen 864, noin 400 vuotta ennen "n" tapahtumia. Tarina kertoo Cyrus-nimisestä nuoresta Redguardista, joka saapuu Stros M’kai -saarelle etsimään kadonnutta sisartaan, Iszaraa, mutta löytää itsensä keskeltä poliittista juonittelua.


title: Tuomas Tyystälä

text: Tuomas Tyystälä (s. 20. marraskuuta 1991) on suomalainen jalkapalloilija, pelipaikaltaan keskikenttäpelaaja. Seuratasolla hän edustanut pääosin PS Kemiä. Tyystälä aloitti jalkapalloilun kemiläisen FC-88:n riveissä ja pelasi juniorina myös Kemin Palloseuran riveissä. Kaudeksi 2008 hän nousi PS Kemin edustusjoukkueeseen ja pelasi siellä neljän kauden ajan Ykköstä. Kauden 2011 päätteeksi PS Kemi putosi Kakkoseen, ja Tyystälä siirtyi Rovaniemen Palloseuraan. Tyystälän RoPS-pelaaminen oli loukkaantumisten sävyttämä. Keväällä 2013 Tyystälä loukkaantui keväisen Liigacupin aikaan. Sen jälkeen pelaaminen jäi vähiin. Kaudella 2013 hän pelasi RoPS:n reservijoukkueessa FC Santa Clausissa. Kaudeksi 2014 Tyystälä palasi Kakkosessa pelanneen PS Kemin riveihin ja oli nostamassa seuraa kauden jälkeen Ykköseen.,


title: Tuomas Tyystälä

text: Tyystälä on edustanut Suomea eri ikäkausimaajoukkueissa, viimeksi alle 20-vuotiaiden maajoukkueessa. Kaikkiaan ikäkausimaaotteluita on ollut 15.


title: Andrew Nicholson (ratsastaja)

text: Andrew Clifton Nicholson (s. 1. elokuuta 1961 Te Awamutu) on uusiseelantilainen entinen kenttäratsastaja ja olympiamitalisti.


title: Andrew Nicholson (ratsastaja)

text: Nicholson osallistui olympialaisiin uransa aikana viisi kertaa ja voitti kaksi mitalia. Hän kilpaili joka kerta sekä henkilökohtaisessa kilpailussa, jossa hänen paras sijoituksensa oli 16. tila Barcelonasta 1992, sekä joukkuekisassa, jossa Uusi-Seelanti sai hopeaa vuonna 1992 ja pronssia Atlantassa 1996. Nicholson voitti joukkuekilpailun MM-kultaa 1990, ja 2010 hän sai henkilökohtaisen kisan pronssia Lexingtonissa pidetyissä kisoissa, joissa Uusi-Seelanti voitti joukkuekisan pronssimitalin.


title: Ebrima Sohna

text: Ebrima Sohna (s. 14. joulukuuta 1988) on gambialainen jalkapalloilija, pelipaikaltaan puolustava keskikenttäpelaaja. Seuratasolla hän edustai viimeksi Rovaniemen Palloseuraa, jonne hän siirtyi kesken kauden 2012. Sohna on aikaisemmin pelannut kotimaansa lisäksi norjalaisessa Sandefjordissa Norjan kahdella korkeimmalla sarjatasolla.


title: Ebrima Sohna

text: Sohna on edustanut Gambian jalkapallomaajoukkuetta ja toiminut myös joukkueen kapteenina. Hän teki avausmaalinsa maajoukkuessa Meksikoa vastaan toukokuussa 2010.


title: Minna Laukka

text: Minna Marianne Laukka (s. 21. toukokuuta 1987 Jyväskylä) on suomalainen pikajuoksija. Hän edustaa Jyväskylän Kenttäurheilijoita ja häntä on valmentanut vuodesta 2009 Petteri Jouste. Vuoteen 2008 häntä valmensi Miska Viiri ja vuosina 2008–2009 Jarmo Saastamoinen.


title: Minna Laukka

text: Laukka on saavuttanut Kalevan kisoissa 200 metrin juoksussa pronssia Vaasassa 2013 ja Kuopiossa 2014.


title: Minna Laukka

text: Sisäratojen SM-kilpailuissa hän on saavuttanut 60 metrillä pronssia 2012 ja 2013, 200 metrillä kultaa 2012 ja pronssia 2011, 2013, 2014 ja 2017 sekä viesteissä kultaa 4 × kierroksen viestissä 2014 ja 4 × 300 metrin viestissä 2016 ja hopeaa 4 × 200 metrillä 2013 ja 2017.


title: Minna Laukka

text: Viestijuoksun SM-kilpailuissa Laukka on saanut 4 × 100 metrin viestissä kultaa vuosina 2008, 2012 ja 2014 sekä hopeaa 2007, 2011 ja 2013. 4 × 400 metrin viestissä Laukka on saavuttanut kultaa 2014 ja 2016, hopeaa 2012 ja pronssia 2013.


title: Minna Laukka

text: Pekingin alle 20-vuotiaiden MM-kilpailuissa 2006 Laukka karsiutui sekä 200 metrin juoksun että 4 × 100 metrin viestin alkuerissä. Aikuisten maaotteluissa hän on kilpaillut vuodesta 2010 lähtien.


title: Minna Laukka

text: Helsingin EM-kilpailuissa 2012 Laukka osallistui Suomen joukkueessa 4 × 100 metrin viestiin, mutta joukkue karsiutui finaalista ajalla 44,65. Hän juoksi pikaviestijoukkueessa myös Zürichin EM-kilpailuissa 2014.


title: Ford TW -sarja

text: Ford TW -sarja oli sarja suuria traktoreita, joita Ford valmisti vuosina 1979-1989. Traktorit perustuivat aiempiin malleihin 8700 ja 9700, mutta ne olivat aiempaa tehokkaampia ja vahvempirakenteisia. Uusien mallien suunnittelussa oli myös otettu huomioon nelivetomallit.


title: Ford TW -sarja

text:
1970-luvun aikana Fordin traktoriosastolla mietittiin tapoja saada lisää tehoa 6,6-litraisesta moottorista, jota käytettiin 100 -sarjassa. Ratkaisuksi löydettiin välijäähdytys ja Garrett AiResearchin kanssa kehitettiin uusi välijäähdytin, jonka avulla moottorista saatiin tehoa 188 hevosvoimaa.
Uusien mallien voimansiirtoa vahvistettiin ja sähköjärjestelmää parannettiin. Mallissa TW-30 oli tehostetut jarrut, lisäpolttoainesäiliö ja yleisesti pienempiä malleja järeämpi rakenne.


title: Esa Salminen

text: Esa Petteri Salminen (s. 20. heinäkuuta 1976 Espoo) on helsinkiläinen kirjailija ja kehitysyhteistyön ammattilainen. Salmisen esikoisteos "Köyhyyden ammattilainen" ilmestyi Johnny Knigan kustantamana 2008. Hänen toinen romaaninsa "Leposija Kilimakitossa" ilmestyi Johnny Knigalta 2010. Salmisen kolmas romaani "Mohammed, suomalainen" ilmestyi syyskuussa 2012. Se on yhteistuotantoa somalialaistaustaisen Saeed Warsamen kanssa. Lokakuussa 2013 Salminen julkaisi Suvi Westin ja Anne Kirste Aikion kanssa tietokirjan Märät säpikkäät - Sápmi underground. Oman kirjoittamisensa ohella Salminen on toiminut useiden Madventures-kirjojen tausta- ja kustannustoimittajana.


title: Esa Salminen

text: Salminen työskentelee viestinnän asiantuntijana Viestintä ja kehitys -säätiö Vikesissä. Hän on koulutukseltaan antropologiaa pääaineenaan opiskellut valtiotieteiden maisteri Helsingin yliopistosta. Hän on työskennellyt Kepan palveluksessa myös Sambiassa ja Mosambikissa.


title: Sartori

text: Sartori on muun muassa seuraavien henkilöiden sukunimi:


title: Kielletty rakkaus (televisiosarja)

text: Kielletty rakkaus ("Skilda världar") on ruotsalaisella TV4-kanavalla vuosina 1996–2002 esitetty ruotsalainen saippuasarja. "Kielletty rakkaus" on ruotsalainen versio australialaisesta "Sons and Daughters" saippusarjasta. Sarja on ruotsin pitkäkestoisin yhtä mittaan jatkunut sarja, sitä tehtiin yhteensä kuusi tuotantokautta ja 500 osaa.


title: Kielletty rakkaus (televisiosarja)

text: Suomessa sarjaa on esittänyt MTV3 kesällä 2004. Suomessa samalla konseptilla on tehty "Salatut elämät"-televisiosarjaa.


title: Kielletty rakkaus (televisiosarja)

text: Sarja alussa Daniel Toivonen ja Sandra Bovalius törmäävät toisiinsa Tukholman Cityterminalenissa ja rakastuvat toisiinsa. Sarjan edetessä paljastuu, että he ovatkin keskenään kaksosia, jotka ovat erotettu toisistaan heidän ollessa pieniä. Bovaliukset olivat yläluokkaa ja Toivoset kuuluivat alempaan työväenluokkaan, mikä aiheutti perheiden välille kitkaa.


title: Kielletty rakkaus (televisiosarja)

text: Sarjaa esitettiin sen ensimmäisellä tuotantokaudella viisi kertaa viikossa, maanantaista perjantaihin. Toinen tuotantokausi ja kolmannen tuotantokauden syksy esitettiin neljä kertaa viikossa, maanantaista torstaihin. Kolmannen kauden kevätkausi esittiin jälleen viisi kertaa viikossa. Neljännestä kaudesta sarjan loppuun saakka sitä esittiin enää vain kerran viikossa, mutta yhden jakson kesto tuplaantui.


title: Kielletty rakkaus (televisiosarja)

text: Sarja keräsi keskimäärin 1,3 miljoonaa katsojaa päivittäin. Sarjan kaikkien aikojen katsotuin jakso esitettiin 23. toukokuuta 1997. Jaksoa seurasi yli 1,5 miljoonaa katsojaa.


title: Kielletty rakkaus (televisiosarja)

text: Ensimmäinen jakso esitettiin ennakkoon lauantaina 21. syyskuuta 1996, mutta jakson todellinen ensi-ilta oli maanantaina 23. syyskuuta 1996.


title: Kielletty rakkaus (televisiosarja)

text: Nordisk Film aloitti sarjan julkaisemisen DVD:lle maaliskuussa 2011, jolloin ensimmäisessä erässä julkaistiin sarjan 45 ensimmäistä osaa. Tähän mennessä DVD-kokoelmia on julkaistu jaksoon 455 saakka.


title: Kielletty rakkaus (televisiosarja)

text: Lokakuussa 2013 aiemmin julkaistuja DVD-julkaisuja aloitettiin julkaisemaan myös kokoelmabokseissa, joihin on yhdistetty aiemmin julkaistuja bokseja.


title: Tim Krabbé

text: Tim Krabbé (s. 13. huhtikuuta 1943 Amsterdam, Alankomaat) on alankomaalainen toimittaja ja kirjailija. Psykologiaa Amsterdamin yliopistossa opiskellut Krabbé on työskennellyt toimittajana ja kirjailijana vuodesta 1967 alkaen. Hänen kirjallinen tuotantonsa on pääosin fiktiivistä lukuun ottamatta hänen harrastustaan shakkia käsitteleviä teoksia. Lisäksi häneltä ilmestyi vuonna 2012 Columbinen koulusurmia käsittelevä tietoteos.


title: Tim Krabbé

text: Krabbén tunnetuin romaani on "Jäljettömiin" ("Het gouden ei", 1984), josta George Sluizer on tehnyt kahdesti elokuvan. Kirja on Krabbén teoksista ainoa suomennettu. Hollantilaiseen elokuvaan "Kadonnut" Krabbé on laatinut käsikirjoituksen. Myös hänen teoksistaan "Flanagan of het einde van een beest" (1970), "Red Desert Penitentiary (1975)" ja "De grot" (1997) on tehty elokuvat.


title: Tim Krabbé

text: Krabbé on peräisin taiteilijasuvusta. Hänen isänsä ja isoisänsä olivat taidemaalareita ja äiti kirjailija ja kääntäjä. Veli Jeroen Krabbé on näyttelijä.


title: Kreikan parlamenttivaalit 2012 (toukokuu)

text: Kreikan vuoden 2012 toukokuun parlamenttivaalit käytiin 6. toukokuuta 2012. Vaalit olivat ennenaikaiset ja ne jouduttiin järjestämään Kreikan väliaikaishallitusta johtaneen Loukas Papadimosin jätettyä eronpyyntönsä huhtikuussa 2012. Papadimos halusi uusia vaaleja, jotta parlamentilla olisi vaikeiden talousratkaisujen tekemiselle kansan tuki.


text: Vaaleissa radikaalivasemmiston SYRIZA nousi toiseksi suurimmaksi puolueeksi. Eniten paikkoja parlamenttiin sai Uusi Demokratia. Vaalien jälkeen hallitusta ei kuitenkaan saatu kasattua, joten Kreikassa järjestettiin uusintavaalit kesäkuussa.


text: "Lähde"


title: Kreikan parlamenttivaalit 2012 (kesäkuu)

text: Kreikan kesäkuun 2012 parlamenttivaalit pidettiin sunnuntaina 17. kesäkuuta 2012. Vaalit jouduttiin järjestämään, sillä toukokuun ennenaikaisten parlamenttivaalien jälkeiset hallitusneuvottelut kariutuivat. Vaaleissa kannatustaan nostivat keskustaoikeistolainen Uusi Demokratia, sekä vasemmistoradikaali SYRIZA. Uusi Demokratia tuli kuitenkin ensimmäiseksi 29,7 % äänisaaliilla ja hallitusneuvotteluiden vetovastuu oli puolueen puheenjohtajalla. Neuvottelut olivat nopeat ja Uuden Demokratian ja PASOK:n muodostama hallitus aloitti toimintansa jo keskiviikkona 20.6. Demokraattisen Vasemmiston tukemana.


text: "Lähde"


title: Dhanush

text: Dhanush (oik. Venkatesh Prabhu Kasthuri Raja, s. 28. heinäkuuta 1983) on intialainen näyttelijä, laulaja, sanoittaja ja tuottaja, joka työskentelee pääasiassa tamilinkielisessä elokuvateollisuudessa. Hän voitti parhaan miespääosan National Film Awards -palkinnon elokuvasta "Aadukalam" (2011). Dhanush teki ensiesiintymisensä hindinkielisessä elokuvateollisuudessa menestyselokuvassa "Raanjhanaa" (2013), mistä hän voitti parhaan miestulokkaan Filmfare Awards -palkinnon.


title: Dhanush

text: Dhanush on elokuvaohjaaja Kasthuri Rajan poika ja elokuvaohjaaja Selvaraghavanin veli. Hän meni naimisiin näyttelijä Rajinikanthin tyttären Aishwaryan kanssa 18. marraskuuta 2004. Heillä on kaksi poikaa.


title: Vertaistuotanto

text: Vertaistuotanto () on tuotantoa, jonka perustana on toimijoiden epähierarkkisesti organisoituva yhteistyö. Vertaistuotannon edellytyksenä toimivat yhteisresurssit eli commonsit, jollaisia voivat olla esimerkiksi vapaat tietovarannot tai yhteiset luonnonvarat. Konkreettisimmillaan vertaistuotantoa on toteuttu avoimen lähdekoodin ohjelmissa ja Wikipediassa.


title: Vertaistuotanto

text: Christian Siefkes määrittelee artikkelissaan The Commons of the Future vertaistuotannolle viisi keskeistä elementtiä, jotka ovat:


title: Vertaistuotanto

text: Slovenialainen filosofi Slavoj Žižek on jakanut commonsit kolmeen resurssiulottuvuuteen, jotka ovat ekologinen, sosiaalinen ja verkostollinen. Žižek kannustaa puolustamaan yhteisresursseja, koska hän arvioi näistä resursseista jokaisen olevan uhattuna ympäristökriisin, sosiaali- ja terveyspalveluiden heikon saatavuuden ja tiedon rajaamisen vuoksi.


title: Vertaistuotanto

text: Suomessa vertaistuotantoa ovat tutkineet ja selvittäneet mm. Sitra ja Ajatuspaja e2 valtioneuvoston kanslian tilaamana. Molemmissa raporteissa vertaistuotanto nähtiin mahdollisuutena kehittää erityisesti palvelutuotantoa käyttäjälähtöisempään suuntaan ja parantaa yhteisöllisyyttä.


title: Töyhtölintuhaukka

text:
Töyhtölintuhaukka ("Accipiter trivirgatus") on haukkojen heimoon kuuluva lintulaji. Sitä tavataan Bhutanissa, Bruneissa, Kambodžassa, Kiinassa, Intiassa, Indonesiassa, Laosissa, Malesiassa, Myanmarissa, Nepalissa, Filippiineillä, Singaporessa, Sri Lankassa, Taiwanissa, Thaimaassa ja Vietnamissa.
Lajin elinpiiriä ovat subtrooppiset ja trooppiset alavat ja vuoristometsät sekä maaseudun puutarhat.


title: Töyhtölintuhaukka

text: Töyhtölintuhaukalla on lyhyet leveät siivet ja pitkä pyrstö, jotka molemmat ovat sopeutumia liikkumiseen puiden välissä. Sen pituus on 30–46 cm, ja naaras on paljon suurempi kuin koiras. Suurempi koko ja lyhyt töyhtö, joka näkyy sivusta selvästi, ovat parhaita keinoja tunnista se sukulaisestaan ruostevarpushaukasta ("A. virgatus").


title: Töyhtölintuhaukka

text: Koiraalla on tummanruskea kruunu, harmaat posket ja mustat viiksi- ja kaularaidat. Vaaleaa alapuolta kuvioittavat ruosteenruskeat juovat rinnassa ja raidat vatsassa. Suuremman naaraan pää on ruskeampi, ja alapuolessa on ruskeita raitoja ja juovia. Nuorella linnulla on pääsulissa vaaleat reunukset, ja alapuolella sen perusväri on pikemminkin vaaleanruskea kuin valkoinen.


title: Töyhtölintuhaukka

text: Sen lento on luonteenomaisesti ”hidasta räpyttelyä, suoraa liukumista”, kuten muillakin "Accipiter"-suvun lajeilla, esimerkiksi kanahaukalla.


title: Töyhtölintuhaukka

text: Töyhtölintuhaukka pesii Etelä-Aasiassa. Se on etupäässä alavien seutujen lintu eikä se ole muuttolintu, edes talvisin ylävillä alueilla Bhutanissa Himalajan esivuoristossa ja Intian Dehradunin piirin Sal-metsissä ("Shorea robusta"). Näissä maissa esiintymisalueensa pohjoisrajoilla se on kuitenkin hyvin harvinainen. Sitä tavataan lähinnä subtrooppisilla ja lämpimillä trooppisilla alueilla.


title: Töyhtölintuhaukka

text: Sukulaistensa tavoin tämä salamyhkäinen metsälintu saalistaa metsän lintuja, nisäkkäitä ja matelijoita turvautuen yllätykseen, kun se lentää oksalta huomaamatta saaliinsa kimppuun. Sen rakentaa puuhun risupesän ja munii kaksi tai kolme munaa.


title: Töyhtölintuhaukka

text: Töyhtölintuhaukan loisena esiintyy "ischnoceran" alalahkoon kuuluva täilaji "Degeeriella storeri"; ja toistaiseksi se on kyseisen täin ainoa tunnettu isäntälaji. Toisaalta "Kurodaia fulvofasciataa", töyhtölintuhaukassa loisivaa amblycera-alaheimoon kuuluvaa täitä, tavataan yleisesti petolinnuissa kaikkialla holarktisella alueella.


title: Töyhtölintuhaukka

text: Töyhtölintuhaukka on Hongkongissa suojelun piiriin kuuluva laji. Sitä tavataan siellä Kam Shan Country Parkissa.


title: Töyhtölintuhaukka

text: Se jakautuu yhteentoista alalajiin:


title: Brighton Rock

text: Brighton Rock voi tarkoittaa seuraavia:


title: Microsoft Surface

text: Microsoft Surface on Microsoftin vuonna 2012 julkistama taulutietokonesarja. Microsoft julkaisi Surfacesta kaksi versiota, Surfacen ja Surface Pron. Surface-mallissa on 10,6 tuuman teräväpiirtotarkkuuden laajakuvanäyttö ja Surface Pro -mallissa täysteräväpiirron laajakuvanäyttö. Tuotteen julkisti Microsoftin toimitusjohtaja Steve Ballmer Los Angelesin Milk Studiosissa 18. heinäkuuta 2012.


title: Microsoft Surface

text: Surface (aikaisemmin nimillä Surface with Windows RT ja Surface RT) on ensimmäinen Surface-tuoteperheen taulutietokone. Se julkaistiin Yhdysvalloissa 26. lokakuuta 2012 ja Suomessa 14. helmikuuta 2013. Myyntiin tuli 32- ja 64-Gt versiot. Laitteessa on 10,6-tuumainen ClearType HD-tarkkuuden laajakuvanäyttö. Käyttöjärjestelmänä toimii ARM-pohjainen Windows RT, joka tukee ohjelmien asentamista Windows Kaupasta. Laitteen mukana tulee Microsoft Office Home and Student 2013 RT -toimisto-ohjelmaperhe.


title: Microsoft Surface

text: Surface 2 julkaistiin 23. syyskuuta 2013. Sen käyttöjärsetelmänä on Windows RT 8.1, joka sisältää muun muassa Microsoft Officen, 200 gigatavua OneDrive-tallennustilaa kahdeksi vuodeksi ja ilmaiset Skype-puhelut vuodeksi. Laite on edeltäjäänsä kevyempi ja siinä on 1920x1080-resoluution Full HD -näyttö ja pidempi akun käyttöaika.


title: Microsoft Surface

text: Surface Pro on paranneltu versio alkuperäisestä Surface-laitteesta, ja se julkaistiin 9. helmikuuta 2013. Siinä on samankokoinen 10,6 tuuman ClearType-näyttö, joka nyt tukee Full HD -kuvanlaatua. Keskusmuistin määrä kasvoi neljään gigatavuun, ja tallennustilaa on 64 tai 128 gigatavua versiosta riippuen. Käyttöjärjestelmänä on Windows 8, ja laite käyttää Intel Ivy Bridge Core i5 -suoritinta.


title: Microsoft Surface

text: Surface Pro 2 julkaistiin 22. lokakuuta 2013, ja sen suurin parannus on neljännen sukupolven Intelin Core i5 -suoritin. Muita parannuksia on pidempi käyttöaika, tarkempi näyttö ja USB 3.0 -portti.


title: Microsoft Surface

text: Surface Pro 3 julkaistiin 20. kesäkuuta 2014. Laitteen pohjana toimii Intelin Core i3/i5/i7-prosessorit. Siinä on 12-tuumainen 2160x1440 pikselin Full HD+ -näyttö ja paristolla toimiva Bluetooth-kynä.


title: Microsoft Surface

text: Surface Pro 4 julkaistiin 26. lokakuuta 2015.


title: Microsoft Surface

text: Microsoft esitteli Surface Hub -laitteen 21. tammikuuta 2015. Se on 55- tai 84-tuumainen kosketusnäytöllinen Ultra HD -näyttölaite, joka on suunniteltu seinäkiinnityksellä varustettuna kokoustiloja ja videoneuvotteluja varten. Laitteen käyttöjärjestelmäksi tulee Windows 10, ja siinä on Bluetooth, kamera, mikrofoni, langaton lähiverkko ja liiketunnistin. Tuotteen markkinoilletulo tapahtuu vuoden 2015 aikana.


title: Microsoft Surface

text:
Microsoft Surface -tuoteperheen rungot on valmistettu VaporMg-tekniikalla (äännetään ”VaporMag”) magnesiumvalusta PVD-viimeistelyllä, joka tuottaa kestävän lopputuloksen. VaporMg mahdollistaa magnesiumin sulattamisen ja valamisen yksityiskohtaisesti ja näin Surfacen muodon ja keveyden. Molemmissa Surface-malleissa on USB-portti, microSD-korttipaikka ja magneettiraita, johon on mahdollista kiinnittää lisävarusteita, kuten Touch Cover ja Type Cover. Molemmissa malleissa on myös kaksi kameraa, toinen takana ja toinen edessä. Taaksepäin osoittava kamera on 22 asteen kulmassa runkoon nähden, mikä on sen ansiosta oikeassa kulmassa ”kickstandin” ollessa käytössä. ”Kickstand” on 0,77 millimetriä ohut sisäänrakennettu koko laitteen levyinen tuki handsfree-käyttoön. Surface Prossa on ”piirituuletus” (, joka mahdollistaa ilmavirtauksen laitteen reunoista suunnasta tai käyttäjän käsistä riippumatta.
Microsoft toi markkinoille kaksi näppäimistön sisältävää suojusta Surfaceille, Touch Coverin ja Type Coverin. Molemmat toimivat suljettuina myös näytön suojina. Suojat kytkeytyvät Surfaceen magneettiraidan kautta. Touch Cover on kolme millimetriä paksu ja sisältää kosketusherkän näppäimistön. Type Cover on paksumpi ja sisältää liikkuvanäppäimisen näppäimistön. Näppäimistöt on varustettu gyroskoopilla ja kiihtyvyysanturilla, jotta ne eivät hyväksy virheellisiä painalluksia ollessaan taitettuina pois käytöstä. Molemmissa on myös multi-touch-kosketuslevy.


title: Microsoft Surface

text: Surface 2:n ja Surface Pro 2:n yhteydessä Microsoft julkaisi Touch Coverin ja Type Coverin parannellut versiot, Touch Cover 2:n ja Power Coverin (myös nimellä Type Cover 2). Uudet näppäimistöt ovat yhden millimetrin ohuimpia kuin edelliset ja niiden kosketussensoreiden määrä kasvoi 80:stä 1 000:een. Uudet versiot saivat taustavalon ja eri värivaihtoehtoja. Power Cover sisältää oman akun, joka lisää Surface Pro 2:n käyttöaikaa huomattavasti.


title: Microsoft Surface

text: Vuoden 2013 alkupuolella Bloomberg ennusti Surfacen jääneen alle Microsoftin vuoden 2012 myyntiarviostaan. Heikosta myynnistä syytettiin Surface RT:n kilpailijoitaan Applen iPada ja Googlen Androidin pienempää ohjelmistotarjontaa. Surfacelle tarjottava ohjelmistomäärä on myös pienempi kuin Windows Phonen vastaava.


title: Microsoft Surface

text: Microsoftin Steve Ballmer kertoi vuoden 2013 heinäkuussa, että Surfacen myynti on jäänyt alle tavoitteen. Vuoden 2013 vuoden aikana Microsoft teki 900 miljoonaa dollaria tappiota Surfacen huonon myynnin takia. Kahden vuoden aikana Surfacen tuoteperhe on tehnyt noin kaksi miljardia dollaria tappiota.


title: Outsideinside

text: Outsideinside on Blue Cheerin albumi vuodelta 1968.


title: Robert Ullner

text: August Robert Fredrik Ullner (13. syyskuuta 1831 Helsingin pitäjä – 8. lokakuuta 1897 Helsinki) oli suomalainen tilanomistaja, kunnallisneuvos ja liikemies.


title: Robert Ullner

text: Ullnerin vanhemmat olivat tilanomistaja, kapteeni Karl Gustaf Ullner ja hänen ensimmäinen puolisonsa Constance Augusta Hisinger. Ullner kävi Helsingfors lyceumia ja pääsi ylioppilaaksi 1848. Hän opiskeli oikeustiedettä Keisarillisessa Aleksanterin-Yliopistossa ja suoritti tuomarintutkinnon sekä suuremman kameraalitutkinnon 1852 sekä sai varatuomarin arvon 1853. Ullner opiskeli sen jälkeen metsänhoitoa Tharantin metsänhoitoakatemiassa ja valmistui metsänhoitajaksi ja metsäkonduktööriksi 1859. Hän toimi Lopen hoitoalueen vt. metsänhoitajana 1861–1864.


title: Robert Ullner

text: Ullner omisti isältään perinnöksi saamansa Helsingin pitäjässä sijainneen Königstedtin kartanon. Hän oli Helsingin pitäjän vt. kruununvoutina 1867, toimi Helsingin pitäjän ensimmäisen pitäjänkokouksen puheenjohtajana ja hän sai kunnallisneuvoksen arvon 1869. Vuosina 1869–1872 Ullner toimi metsänhoitohallituksen kamreerina.


title: Robert Ullner

text: Ullner perusti Königstedtin kartanon maille 1864 Königstedtin lasitehtaan ja hän perusti myös 1872 Köningstedtin kartanon kansakoulun. Hän toimi 1870-luvun alussa urakoitsijana Hanko–Hyvinkää-rautatien rakennustyömaalla ja 1870 hänellä oli myös kultavaltaus Ivalojoen Kultalan alueella. Vuonna 1871 Ullner sai luvan aloittaa rautatien rakentamisen Turun ja Tampereen sekä Toijalan ja Hämeenlinnan välillä mutta tästä hankkeesta ei tullut siinä vaiheessa mitään.


title: Robert Ullner

text: Ullner teki epäonnistuneiden suolakaivossijoitustensa takia konkurssin 1879 ja menetti siinä yhteydessä myös Königstedtin kartanon. Hän muutti Venäjälle 1880 ja oli siellä muun muassa Finland Wood Companyn palveluksessa. Hieman ennen kuolemaansa hän palasi Suomeen 1897. Robert Ullner on haudattu Hisingerin suvun hautaholviin Helsingin pitäjän vanhan kirkon viereen.


title: Robert Ullner

text: Robert Ullner oli naimisissa 1854–1880 Anna Augusta von Kothenin (k. 1880) kanssa. Hän meni 1892 uudestaan naimisiin Johanna Elisabet Reilinin kanssa. Eläinsuojelun uranuurtaja ja kirjailija Constance Ullner oli hänen tyttärensä ensimmäisestä avioliitosta.


title: Wuchereria bancrofti

text: Wuchereria bancrofti on ihmisparasiitti, jonka vektoreina toimivat hyttyset. "Wuchereria bancrofti" on yksi kolmesta rihmamadosta, joka aiheuttaa ihmisessä elefanttitautia eli elefantiaasia. Kyseinen tartunta arvioidaan olevan noin 200 miljoonalla ihmisellä maapallon trooppisella ja subtrooppisella alueilla lähinnä Afrikassa ja Etelä-Amerikassa. Tauti on invalidisoiva, eikä siihen ole rokotetta.


title: Kriketin Euroopan-liiga 2012

text: Euroopan krikettiliigassa pelattiin kaudella 2012 T20-muotoisia otteluita eli normaalia lyhempiä 20 syöttövuoron pelejä.


title: Kriketin Euroopan-liiga 2012

text: Kolmas divisioona pelattiin Virossa 14. - 16. kesäkuuta.


title: Kriketin Euroopan-liiga 2012

text: Toinen divisioona pelattiin Kreikassa 3.–8. syyskuuta.


title: Kriketin Euroopan-liiga 2012

text: Osallistuvat joukkueet: Kreikka, Kroatia, Israel, Man-saari, Portugali, Espanja, Suomi, Luxemburg, Malta, Kypros, Ruotsi ja Viro.


title: Kriketin Euroopan-liiga 2012

text:
Lohko A
Lohko B
Semifnaaleissa Mansaari voitti Istraelin ja Ruotsi Espanjan. Mansaari ja Ruotsi selisivät näin ollen kaudella 2013 käytävään 1. divisioonan turnaukseen. Loppuottelussa Mansaari voitti Ruotsin. Espanja sijoittui kolmanneksi voitettuaan pronssiottelussa Israelin. Viidennestä sijasta pelattaessa Kreikka voitti Suomen 46 juoksulla ja seitsemännen sijan otti Portugali voitettuaan Viron. Yhdeksäs oli Luxemburg, kymmenes Kroatia, yhdestoista Kypros ja peränpitäjäksi jätettiin Maltan joukkue.


title: Paakkilan kaivos

text: Paakkilan asbestikaivos toimi 1904–1975 Tuusniemen kunnan Paakkilan kylässä. Se oli aikanaan Euroopan merkittävin asbestikaivos ja sieltä louhittiin yhteensä 586 076 tonnia antofylliittiasbestimalmia. Paakkilassa toimi myös asbestinrikastuslaitos. Kaivoksen omistanut Partek lopetti kaivoksen 1975 kannattamattomana.


title: Paakkilan kaivos

text: Paakkilan asbestiesiintymä on tunnettu jo varhaisina aikoina sillä Juojärven seuduilta on löydetty kivikaudelta peräisin olevia saviastian sirpalaeita joissa on sideaineena asbestia.


title: Paakkilan kaivos

text: Alkuaan Paakkilan alueen hankki omistukseensa vuonna 1900 perustettu "Suomen Asbesti Oy". Vuosina 1901–1903 saksalainen Krusenberg louhi alueelta kiveä koemielessä mutta toiminta loppui kannattamattomana. Seuraavaksi asbestia louhi 1907–1910 tanskalainen "Smith & Co" toiminimi joka koetti myös rikastaa asbestia Tanskanniemeen perustamassaan rikastuslaitoksessa. Asbestikuitu ei kuitenkin ollut sopivaa yhtiön tarpeisiin ja rikastuslaitos purettiin.


title: Paakkilan kaivos

text: Suomen Mineraali Oy osti Paakkilan alueen 1917 ja aloitti siellä sitten uudelleen asbestin louhinnan ja rikastuksen joka jatkui sitten keskeytyksettä vuoteen 1975 saakka. Ensimmäinen rikastuslaitos valmistui 1920 ja se oli käytössä aina 1940-luvun lopulle saakka. Toinen tehdas rakennettiin 1931 ja se oli toiminnassa vuoteen 1950 saakka jolloin se tuhoutui tulipalossa. Kolmas aputehdas valmistui 1938 ja se toimi päätehtaana vuodesta 1950 alkaen aina uuden rikastamon valmistumiseen saakka. Uusin rikastuslaitos valmistui 1956 ja se oli sitten toiminnassa aina kaivoksen sulkemiseen saakka vuonna 1975.


title: Paakkilan kaivos

text: Paakkilasta louhittiin 1950–1970-luvuilla keskimäärin 15–20 000 tonnia asbestia vuodessa. Louhittu kivi pienittiin murskaajassa, kuivattiin ja murskattiin sitten kuulamyllyssä noin 10mm raesuuruuteen. Murske meni sitten seuloihin joissa kevyt asbestikuitu erotettiin siitä imurien avulla edelleen puhdistettavaksi ja lajiteltavaksi kuitujen pituuden mukaan. Lajitellut kuidut säkitettiin ja lähetettiin sitten eteenpäin muun muassa Suomen Mineraali Oy:n Tapanilan tehtaalle.


title: Paakkilan kaivos

text: Vuonna 1959 kaivoksen omistajaksi tuli "Paraisten Kalkkivuori Oy" (myöhempi Partek).


title: Paakkilan kaivos

text: Kaivoksen kaksi avolouhosta sijaitsevat noin 100 metrin päässä toisistaan ja niitä yhdistää tunneli. Avolouhokset ovat nykyisin täyttyneet vedellä ja paikka on suosittu urheilusukelluskohde muun muassa kirkkaan veden ansiosta. Isommassa avolouhoksessa on kaivostoiminnan jäljiltä vielä pieni rautatievaunu, ajoramppeja ja muita pienempiä rakennelmia. Kaivoksen ympäristössä on edelleen maastossa pieniä määriä asbestia joka saattaa pölytä kuivalla säällä. Vedessä oleva asbesti ei ole vaarallista.


title: Paakkilan kaivos

text: Kaivoksella työskennelleillä henkilöillä on todettu keuhkomuutoksia, asbestoosia ja myöhemmin keuhkosyöpää. Miesten keskimääräinen elinikä Paakkilassa oli 1970-luvulla 57 vuotta, kun koko maassa se oli 67 vuotta.


title: Jaana Partanen

text: Jaana Partanen (s. 3. huhtikuuta 1967) on Kuopiossa asuva ja työskentelevä taiteilija. Hän on naimisissa arkkitehti Heikki Lamusuon kanssa ja heillä on yksi tytär. Partanen työskentelee taiteellisena johtajana Kuopiossa toimivassa arkkitehtuuri-, taide- ja muotoilustudiossa Partanen & Lamusuo Oy. Hän on toteuttanut useita julkisia taidehankintoja muun muassa Vuokattiin Satuvakan päiväkotiin ja Kajaanin elokuvakeskus Bio Rexiin. Hänen teoksiaan kuuluu useisiin julkisiin kokoelmiin. Partanen on Ars Libera Kuopion kuvataiteilijat ry:n ja Valokuvataiteilijoiden liiton jäsen. Vuonna 2010 Partanen palkittiin Kuopion kaupunginjohtajan tunnustuspalkinnolla ja kuvataiteen Minna-palkinnolla.


title: Jaana Partanen

text: Jaana Partanen on syntynyt Kuopiossa. Vuosina 1987–1997 hän opiskeli Helsingissä Taideteollisessa korkeakoulussa sekä Valokuvataiteen että Elokuvataiteen osastolla. Hän opiskeli myös Espanjassa vuosina 1993–1994 Universidad de Bellas Artes -yliopistossa Barcelonassa kuvataiteita. Vuonna 1997 hän valmistui taiteiden maisteriksi.


title: Jaana Partanen

text: Partasen teoksia on nähty viimeisen viidentoista vuoden aikana lukuisissa yksityis- ja yhteisnäyttelyissä aina Etelä-Afrikkaa ja Latinalaista Amerikkaa myöten. Partanen on tehnyt useampia laajoja teoskokonaisuuksia, kuten Arjen alkemiaa ja Mielen alkemiaa. Näistä ensimmäinen sisälsi kokonaisuudet Tuhkimo, Ruusunen ja Oikea prinsessa. Se valmistui vaiheittain vuosien 2000–2007 aikana ja sen kaikki osat liittyvät kysymykseen muutoksesta, luopumisesta ja uuden löytämisestä.


title: Jaana Partanen

text: Mielen alkemiaa sen sijaan käsittelee mielen ja intuition mahdollisuuksia, teknologian ja inhimillisyyden suhdetta, virtuaalisuutta ja illuusiota sekä luonnon kätketettyjä voimavaroja. Kokonaisuuteen kuuluu niin 3D-valokuvateoksia, ääniteoksia kuin mediateoskin.


title: Jaana Partanen

text: Vuonna 2010 Partanen osallistui yhdessä yrityksensä Partanen & Lamusuo Oy:n kanssa Shanghain maailmannäyttelyn Suomen paviljongin sisällön tuottamiseen. Päävastuualuieina mediateokset, äänimaailma sekä oppaiden puvustus. Näyttelysisällön teemana oli "Sharing Inspiration" ja se esitteli suomalaista osaamista tarinan keinoin luoden positiivista mielikuvaa innovatiivisesta ja luovasta Suomesta. Jaana Partasen ja hänen miehensä ideoi maailmannäyttelyyn myös valtakunnallisen Artistiopas – hankkeen pääyhteistyötahona Finpro. Hanke mahdollisti 16 taiteilijan esiintymisen Shanghain maailmannäyttelyssä. Hankkeen tarkoituksena oli myös tuoda uusia toimintatapoja sekä malleja taiteilijoiden työskentelyyn sekä edesauttaa taiteilijoita kansainvälistymisessä. Artistiopas® on rekisteröity tavaramerkki, jonka omistaa Partanen & Lamusuo Oy.


title: Jaana Partanen

text: Partanen tunnetaan myös lukuisista julkisista taidetta ja arkkitehtuuria yhdistävistä teoksista, jotka sulautuvat erottuviksi mutta erottamattomiksi osiksi rakennuksia. Yhdessä miehensä Heikki Lamusuon kanssa he ovat suunnitelleet kiinteitä teoksia niin päiväkoteihin, vanhainkoteihin, elokuvateattereihin kuin valtatie 5:n varrelle.


title: Jaana Partanen

text: Osaan toteutuksista liittyy toiminnallinen ulottuvuus: teosta voi esimerkiksi kosketella tai sitä pitkin voi jopa kiipeillä. Tällainen teos löytyy esimerkiksi Satuvakan päiväkodista Vuokatista. Teoksen nimi on "Maailmannapa" (2004).


title: Rolf Dobelli

text: Rolf Dobelli (s. 15. heinäkuuta 1966 Luzern) on sveitsiläinen kirjailija. Hänen tunnetuin teoksensa on vuonna 2011 ilmestynyt "Selkeän ajattelun taito", joka nousi ilmestyessään Saksan bestseller-listan kärkeen. Hän kirjoittaa vakituisesti myös muun muassa Die Zeit- ja The Washington Post -lehtiin.


title: Rolf Dobelli

text: Dobelli on perustanut ZURICH.MINDS-yhteisön tunnetuille ajattelijoille, tieteilijöille, taiteilijoille ja yrittäjille, sekä kirjatiivistelmien tuottajan getAbstract-palvelun.


Rolf Dobelli


title: Partanen

text: Partanen on suomalainen sukunimi, joka on muun muassa seuraavilla henkilöillä: